open-index/open-wikipedia-markdown huggingface dataset:
കരമന ജനാർദ്ദനൻ നായർ

ഒരു മലയാളചലച്ചിത്രനടനാണ് **കരമന ജനാർദ്ദനൻ നായർ**. അടൂർ ഗോപാലകൃഷ്ണന്റെ മിത്ത് എന്ന ചിത്രത്തിലൂടെ ചലച്ചിത്ര അഭിനയം ആരംഭിച്ച കരമന അദ്ദേഹത്തിന്റെ അടൂരിന്റെ തന്നെ എലിപ്പത്തായം എന്ന ചിത്രത്തിലൂടെയാണ് ശ്രദ്ധേയനായത്. നാടകത്തിലൂടെ അഭിനയമാരംഭിച്ച കരമന ഏകദേശം ഇരുനൂറോളം ചിത്രങ്ങളിൽ അഭിനയിച്ചിട്ടുണ്ട് .

## ജീവിതരേഖ
1936-ൽ തിരുവനന്തപുരം ജില്ലയിലെ കരമന പ്രദേശത്ത് കുഞ്ചുവീട്ടിൽ രാമസ്വാമി അയ്യരുടെയും ഭാർഗ്ഗവി അമ്മയുടെയും മകനായി ജനിച്ചു. ചാല ഹൈസ്കൂളിൽ നിന്നും സ്കൂൾ വിദ്യാഭ്യാസം നടത്തി. തുടർന്ന് ബിരുദവും തിരുവനന്തപുരം ലോ കോളേജിൽനിന്നും നിയമത്തിൽ ബിരുദവും നേടി. സാഹിത്യത്തിൽ തിരുവനന്തപുരം യൂണിവേഴ്സിറ്റി കോളേജിൽനിന്നും ബിരുദാനന്തര ബിരുദം കരസ്ഥമാക്കി. സ്റ്റുഡൻസ് ഫെഡറേഷനിൽ സജീവമായി പ്രവർത്തിച്ചിരുന്നു. പ്രോവിഡന്റ്സ് ഫണ്ട് ഓഫീസിൽ ഉദ്യോഗസ്ഥനായ ശേഷം തിരുവനന്തപുരം ആകാശവാണിയിലും തിരുവനന്തപുരത്തെ തന്നെ നാടകവേദിയിലും പങ്കെടുത്തു. പിന്നീടാണ് ഡൽഹി നാഷണൽ സ്കൂൾ ഓഫ് ഡ്രാമയിൽ പഠിക്കാനായി ചേർന്നത്. *വൈകി വന്ന വെളിച്ചം*, *നിന്റെ രാജ്യം വരുന്നു* തുടങ്ങി അടൂർ ഗോപാലകൃഷ്ണന്റെ നാടകങ്ങളിലും മറ്റു പല നാടങ്ങളിലും അഭിനയിച്ചിരുന്നു. 1999-ൽ പുറത്തിറങ്ങിയ് എഫ്.ഐ.ആർ. എന്ന ചിത്രത്തിലാണ് അദ്ദേഹം അവസാനമായി അഭിനയിച്ചത്. ദീർഘകാലം പ്രമേഹരോഗിയായിരുന്ന കരമന, 2000 ഏപ്രിൽ 24-ന് 64-ആം വയസ്സിൽ മസ്തിഷ്കാഘാതത്തെത്തുടർന്ന് അന്തരിച്ചു.

## അഭിനയിച്ച ചില ചിത്രങ്ങൾ
**[[എലിപ്പത്തായം]]*
**[[മതിലുകൾ]]*
**[[മറ്റൊരാൾ]]*
**[[ദശരഥം]]*
**[[മഴവിൽക്കാവടി]]*
**[[സ്ഫടികം (മലയാളചലച്ചിത്രം)|സ്ഫടികം]]*
**[[മാലയോഗം]]*
**[[ദിനരാത്രങ്ങൾ]]*
**[[പൊന്മുട്ടയിടുന്ന താറാവ്]]*
**[[വെള്ളാനകളുടെ നാട്]]*
**[[പട്ടണപ്രവേശം]]*
**[[F.I.R. (film)|എഫ്.ഐ.ആർ.]]*
**[[Commissioner (film)|കമ്മീഷണർ]]*

## കുടുംബം
ഭാര്യ ജയ. മൂന്ന് മക്കളുണ്ട്. രണ്ടാമത്തെ മകൻ സുധീർ കരമനയും സിനിമാ രംഗത്തുണ്ട്

## അവലംബം

വർഗ്ഗം:1936-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ജൂലൈ 25-ന് ജനിച്ചവർ
വർഗ്ഗം:ഏപ്രിൽ 24-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
അബ്‌ദുൽ കരീം ഖത്വാബി

മൊറോക്കൊയിൽ സ്പെയിൻ കാരുടെ സംരക്ഷണാധികാരം (Protectorate) നടപ്പിലാക്കുന്നതിനെതിരായി സമരം നയിച്ച മൊറോക്കൊ നേതാവായിരുന്നു  **അബ്‌ദുൽ കരീം ഖത്വാബി**. മുഹമ്മദ് അബ്ദുൽകരിം അൽ ഖത്വാബി () എന്നാണ് ഇദ്ദേഹത്തിന്റെ പൂർണമായ പേര്. പിതാവ് ബെർബർ വംശത്തിൽപെട്ടവനായിരുന്നു. സ്പാനിഷ് രീതിയിലുള്ള വിദ്യാഭ്യാസമാണ് ഇദ്ദേഹത്തിനു ലഭിച്ചത്. കുറേക്കാലം മെലില്ലയിൽ മുഖ്യ ന്യായാധിപനും ടെലിഗ്രാമദെൽറിഫിന്റെ പത്രാധിപരു  മായി സേവനം അനുഷ്ഠിച്ചു. ആദ്യകാലങ്ങളിൽ ഇദ്ദേഹം സ്പെയിൻകാരുമായി സൌഹാർദത്തിൽ ആയിരുന്നു. എന്നാൽ ഒരു സ്പാനിഷ് ഉദ്യോഗസ്ഥന്റെ നിന്ദാപൂർവമായ പെരുമാറ്റം ഇദ്ദേഹത്തെ സ്പെയിൻകാരുടെ മുഖ്യശത്രുവാകാൻ പ്രേരിപ്പിച്ചു. കുറച്ചുകാലം ബന്ധനസ്ഥനായി കഴിഞ്ഞെങ്കിലും ഒടുവിൽ രക്ഷപ്പെട്ട് അജ്ദീറിൽ എത്തി. അവിടെ ബെനി ഉറിയാൽ ഗോത്രക്കാരുടെ ഒരു സായുധസേന സജ്ജമാക്കി. 1921-ൽ സ്പെയിൻകാരുടെ ഒരു വലിയ സൈന്യത്തെ തോല്പിച്ചു, ചില പ്രദേശങ്ങൾ അധീനമാക്കി; 1925-ൽ ഫ്രഞ്ചുകാരുമായും ഏറ്റുമുട്ടി. ഫ്രഞ്ച്-സ്പാനിഷ് സംയുക്താക്രമണത്തെ ചെറുത്തു നിൽക്കാൻ കഴിയാതെ വന്നപ്പോൾ ഇദ്ദേഹം ഫ്രഞ്ചുകാർക്ക് കീഴടങ്ങി. അവർ ഇദ്ദേഹത്തെ റീയൂണിയൻ ദ്വീപിലേക്കു നാടുകടത്തി. 21 കൊല്ലം അവിടെ കഴിച്ചശേഷം 1947-ൽ പാരീസിൽ എത്തി. ഇതിനിടയിൽ സ്വതന്ത്രമായിത്തീർന്ന മൊറോക്കൊയിലെ സുൽത്താൻ മുഹമ്മദ് V ഇദ്ദേഹത്തെ അവിടേക്ക് ക്ഷണിച്ചു.

വടക്കേ ആഫ്രിക്കയിൽ വിദേശികൾ ഉള്ളിടത്തോളം കാലം ഇദ്ദേഹം അവിടെ തിരിച്ചുപോകാൻ ഇഷ്ടപ്പെട്ടില്ല. പിന്നീട് കെയ്റോയിൽ താമസമാക്കി. അവിടെ *മഗ്രിബ്ഓഫിസ്* എന്ന സംഘടനയുടെ അധ്യക്ഷനായിരുന്നു. 1963-ഫെബ്രുവരി 6-നു കെയ്റോവിൽവച്ച് ഇദ്ദേഹം നിര്യാതനായി.

## അവലംബം
*http://www.answers.com/topic/muhammad-ibn-abd-al-karim-al-khattabi
*http://answers.yahoo.com/question/index?qid=20070114120521AAiCTSd 
*http://encyclopedia.mitrasites.com/muhammad-ibn-%27abd-al-karim-al-khattabi.html
ചെന്നൈ തുറമുഖം

**ചെന്നൈ തുറമുഖം**  (മുമ്പ് മദ്രാസ് പോർട്ട്) ഇന്ത്യയിലെ  രണ്ടാമത്തെ വലിയ തുറമുഖമാണ് (ഒന്നാമത് മുംബൈ തുറമുഖം). കിഴക്കൻ തീരത്തെ ഏറ്റവും വലിയ തുറമുഖവും ഇന്ത്യയിലെ 13 മുഖ്യ തുറമുഖങ്ങളിൽ പഴക്കത്തിൽ മൂന്നാമത്തെതുമാണ് ഇത്. മൂന്ന് ഡോക്കുകളും 24 ബെർത്തുകളും ഉള്ള ഈ തുറമുഖം ദക്ഷിണേന്ത്യയുടെ കവാടമായി അറിയപ്പെടുന്നു. ഈ തുറമുഖത്തിന് ഐ.എസ്.ഒ.14001:2004 അംഗീകാരമുണ്ട്.

## പ്രധാന ക്രയവിക്രയങ്ങൾ
ചെന്നൈ തുറ്മുഖത്തു നിന്നും പ്രധാനമായും കയറ്റുമതി ചെയ്യുന്നത് വാഹനങ്ങളും,വാഹന ഘടകങ്ങളും,വസ്ത്രോൽപ്പന്നങ്ങളും മറ്റുമാണ്.റോറോ സംവിധാനമുള്ള ഇവിടെ നിന്നുമാണ് ഇന്ത്യയിൽ നിർമ്മിക്കുന്ന വാഹനങ്ങളിൽ ഭൂരിഭാഗവും കയറ്റുമതി ചെയ്യുന്നത്.
## സഹോദര തുറമുഖങ്ങൾ
ചെന്നൈ തുറമുഖം വികസനത്തിനും കപ്പൽഗതാഗതത്തിനുമായി ലോകത്തെ മികച്ച രണ്ട് തുറമുഖങ്ങളുമായി കരാറിലെത്തിയിട്ടുണ്ട്.അവയുടെ വിശ്ദാംശങ്ങൾ താഴെ.

## അവലംബം

വർഗ്ഗം:ഇന്ത്യയിലെ തുറമുഖങ്ങൾ
വർഗ്ഗം:ചെന്നൈയിലെ ഗതാഗതം
സുവർണ്ണഭൂമി വിമാനത്താവളം

2006 സെപ്റ്റംബർ 15-നു് പ്രവർത്തനമാരംഭിച്ച തായ്‌ലന്റിലെ വിമാനത്താവളമാണ് **സുവർണ്ണഭൂമി വിമാനത്താവളം**. ഇത് ബാങ്കോക്ക് നഗരത്തിൽ നിന്നും ഏകദേശം 25 കി.മീ. കിഴക്കായി സമുത് പ്രകാൻ പ്രവിശ്യയിൽ ബാങ് ഫിലി ജില്ലയിൽ സ്ഥിതി ചെയ്യുന്നു. സെപ്റ്റംബർ 28 മുതൽ സർവീസ് ആരംഭിച്ചു. തായ് എയർവേസ് ഇന്റർനാഷണൽ, ബാങ്കോക്ക് എയർവെയ്സ്, ഓറിയന്റ് തായ് എയർലൈൻസ്, തായ് എയർ ഏഷ്യ എന്നിവയുടെ കേന്ദ്രമാണ് ഇവിടം. നിരവധി ചരക്കു വിമാനങ്ങളും ഇവിടെ കൈകാര്യം ചെയ്യുന്നു.

## അവലംബം

## ബാഹ്യ ലിങ്കുകൾ


* Suvarnabhumi Airport, Official site
* Bangkok Airport Facilities
* Free Zone by Suvarnabhumi Airport Website
* Airports of Thailand Public Company Limited and the page of the Suvarnabhumi Airport
* Suvarnabhumi Airport Project information from Airport Technology
* 

വർഗ്ഗം:തായ്ലാന്റിലെ വിമാനത്താവളങ്ങൾ
പണാധിഷ്ഠിത രീതിയും വർദ്ധനാധിഷ്ഠിത രീതിയും

ക്രയവിക്രയങ്ങൾ ഏതു കണക്കെഴുത്ത് കാലയളവിൽ ചേർക്കണം എന്നതിനുള്ള മാനദണ്ഡത്തെ ബേസിസ് ഓഫ് അക്കൗണ്ടിങ്ങ് എന്നു പറയുന്നു. രണ്ടു തരം ബേസിസ് ഓഫ് അക്കൗണ്ടിങ്ങ് നിലവിലുണ്ട്. പണം ലഭിക്കുന്ന  സമയം അത് വരവായും പണം കൊടുക്കുന്ന  സമയത്ത് അത് ചെലവായും കണക്കിൽ കൊള്ളിക്കുന്ന സമ്പ്രദായത്തെ പണാധിഷ്ടിത രീതി (ക്യാഷ് ബേസിസ്) എന്നും പണം ലഭിക്കുന്നതും കൊടുക്കുന്നതും കണക്കാക്കാതെ ഏതു കണക്കെഴുത്ത് കാലയളവിനോട് ബന്ധപ്പെട്ട് വരവു ചെലവു വർദ്ധനയോ ക്ഷയമോ  സംഭവിച്ചോ ആ കാലയളവിൽ അവ കണക്കിൽ കൊള്ളിക്കുന്നതിനെ വർദ്ധനാധിഷ്ടിത രീതി (അക്രൂവൽ ബേസിസ് ) എന്നും  പറയുന്നു 

## പണാധിഷ്ഠിത രീതി
ഈ രീതിയനുസരിച്ച് ഒരു സ്ഥാപനത്തിനോ വ്യക്തിക്കോ ലഭിക്കുന്ന പണം ലഭിക്കുന്ന കാലയളവിൽ വരുമാനമായി കണക്കു കൊള്ളിക്കുന്നു. മറിച്ച് കൊടുക്കുന്ന പണം കൊടുക്കുന്ന കാലയളവിൽ  ചെലവായി കണക്കിൽ കൊള്ളിക്കുന്നു. 

* മെച്ചങ്ങൾ
* കുറവുകൾ
## വർദ്ധനാധിഷ്ഠിത രീതി
* മെച്ചങ്ങൾ
* കുറവുകൾ
## ഉദാഹരണം

## അവലംബം

വർഗ്ഗം:അക്കൗണ്ടൻസി
പുത്തൂരംപുത്രി ഉണ്ണിയാർച്ച

വടക്കൻ പാട്ടുകളെ ആസ്പദമാക്കി പി.ജി. വിശ്വംഭരൻ സംവിധാനം ചെയ്ത് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് ***പുത്തൂരംപുത്രി ഉണ്ണിയാർച്ച***. വാണി വിശ്വനാഥ്, കുഞ്ചാക്കോ ബോബൻ, ദേവൻ, സിദ്ദിഖ്, ക്യാപ്റ്റൻ രാജു, ജോമോൾ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ശത്രുഘ്നനാണ് ചിത്രത്തിന്റെ തിരക്കഥ രചിച്ചത്. ഷൈനി ഫിലിംസിന്റെ ബാനറിൽ കെ. രാമകൃഷ്ണനാണ് ചിത്രം നിർമ്മിച്ചത്.

യൂസഫലി കേച്ചേരി എഴുതിയ ഗാനങ്ങൾക്ക് ഉഷാ ഖന്നയാണ് സംഗീതം പകർന്നത്. ജോൺസണാണ് ചിത്രത്തിന്റെ പശ്ചാത്തലസംഗീതം ഒരുക്കിയത്. ഛായാഗ്രാഹകൻ രാമചന്ദ്രബാബു, ചിത്രസംയോജകൻ ശ്രീകർ പ്രസാദ്, കലാസംവിധായകൻ ഗംഗൻ തലവിൽ തുടങ്ങിയ പ്രമുഖർ അണിയറയിൽ പ്രവർത്തിച്ചെങ്കിലും ചിത്രം വാണിജ്യപരമായും നിരൂപണപരമായും പരാജയമായിരുന്നു.

## അഭിനേതാക്കൾ
* വാണി വിശ്വനാഥ് – ഉണ്ണിയാർച്ച
* കുഞ്ചാക്കോ ബോബൻ – ആരോമലുണ്ണി
* ദേവൻ – ചന്തു ചേകവർ
* സിദ്ദിഖ് – ആരോമൽ ചേകവർ
* ക്യാപ്റ്റൻ രാജു – കണ്ണപ്പൻ ചേകവർ
* ജയകൃഷ്ണൻ – കുഞ്ഞിരാമൻ
* ജോമോൾ
* ജഗദീഷ്
* മാള അരവിന്ദൻ
* അനൂപ്
* ശ്രീഹരി
* മന്യ
* മങ്ക മേഹഷ്
* സ്ഫടികം ജോർജ്ജ്
* മാമുക്കോയ

## നിർമ്മാണം
2000 ഡിസംബറിലാണ് ചിത്രത്തിന്റെ നിർമ്മാണമാരംഭിച്ചത്. ചിറ്റൂരിലെ ചേലൂർമനയിലാണ് ചിത്രീകരണം പ്രധാനമായും നടന്നത്.

## സംഗീതം

## പുറത്തേക്കുള്ള കണ്ണികൾ
* 
* ''പുത്തൂരംപുത്രി ഉണ്ണിയാർച്ച''  – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
ജോർജ്ജ് കണ്ടത്തിൽ

"ട്രാൻസാക്ഷണൽ അനാലിസിസ്" (വിനിമയ അപഗ്രഥനം) എന്ന മനശാസ്ത്ര ശാഖയെ ഇന്ത്യയ്ക്ക് പരിചയപ്പെടുത്തിയതിൽ പ്രമുഖനാണ് **ഫാദർ ജോർജ്ജ് കണ്ടത്തിൽ എസ്.ജെ.** (ജനനം 1920 ഡിസംബർ 25 - മരണം 2011 നവംബർ 7).കണ്ടത്തിൽ ജേക്കബിന്റെയും എലിസബത്തിന്റെയും മകനാണ്. 

ട്രാൻസാക്ഷണൽ അനാലിസിസിന്റെ ഇന്ത്യയിലെ സ്ഥാപകനായി ഫാദർ ജോർജ് കണ്ടത്തിൽ വിശേഷിപ്പിക്കപ്പെടുന്നു.  അദ്ദേഹം 1971 - ൽ ഇടപ്പള്ളിയിൽ, ഇൻസ്റ്റിറ്റ്യൂട്ട് ഫോർ കൌൺസിലിംഗ് ആൻഡ് ട്രാൻസാക്ഷണൽ അനാലിസിസ് (ഐ.സി.ടി.എ.) എന്ന സ്ഥാപനം ആരംഭിച്ചു.  പാസ്റ്ററൽ കൌൺസിലിംഗ് പഠിക്കുവാനായി കാലിഫോർണിയ സർവ്വകലാശാലയിൽ ചേർന്ന ഒരു ജസ്യൂട്ട് (ഈശോ സഭ) പാതിരിയായിരുന്ന ജോർജ്ജ് കണ്ടത്തിൽ, അവിടെ വെച്ച് ഡോ. എറിക് ബേൺ എന്ന മനശാസ്ത്രജ്ഞൻ വികസിപ്പിച്ചെടുത്ത ട്രാൻസാക്ഷണൽ അനാലിസിസിൽ ആകൃഷ്ടനായി. അദ്ദേഹം ബേണിന്റെ ശിഷ്യനായിരുന്ന മുരിയേൽ ജെയിംസിൽ നിന്നും നേരിട്ട് ടി.എ പഠിച്ച് പരിശീലകനാകുന്നതിനുള്ള യോഗ്യത നേടി.  താൻ സ്ഥാപിച്ച ഐ. സി. ടി. എ. യിലൂടെ ടി.എ എന്ന് ചുരുക്കപ്പേരിൽ അറിയപ്പെടുന്ന ഈ മനശ്ശാസ്ത്ര പദ്ധതിക്ക് ദക്ഷിണേന്ത്യയിൽ നിരവധി അനുയായികളെ അദ്ദേഹം സൃഷ്ടിച്ചെടുത്തു. ഈ വിഷയത്തിൽ ഇംഗ്ലീഷിലും മലയാളത്തിലുമായി പല രചനകളും അദ്ദേഹം നടത്തിയിട്ടുണ്ട്.  അദ്ദേഹത്തിന്റെ പ്രഥമ ശിഷ്യരിൽ ഒരാളാണ് സിസ്റ്റർ ആനി മരിയ.
## അവലംബം

വർഗ്ഗം:മനഃശാസ്ത്രജ്ഞർ
സെപക് താക്രോ

ഒരു കായിക വിനോദമാണ് **സെപക് താക്രോ**. കിക്ക് വോളിബോൾ എന്നും അറിയപ്പെടുന്നു.

## members

;ആസിയാ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
;അമെരിക്കാ
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;ഐരോപ്പാ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;ആപ്രിക്കാ
* 
* 
* 
* 
* 
* 
* 
* 
:ഓസിയാനിയാ
* 
* 
* 
* 
* 
* 
* 
* 
* 
* 
* 
* 
* 
;മിതില് ഈശ്ത്
* 
* 
* 
* 
* 
* 
;മധ്യ
* 
* 
* 
* 
* 
* 
;ഈശ്റ്റു
* 
* 
* 
* 
* 
* 
* 
* 
* 
* 

### അശോസിയേസന് മെമ്ബര്ശ്
;മെമ്പര്ശ്
ഐരോപ്പാ
* 
* 
* 
* 
* 
* 
* 
ആസിയാ
* 
* 
* 
* 
* 
* 
* 
* 
അമരികാ
* 
* 
* 
* 
ഓസിയാനിയാ
* 
* 
ആപ്രിക്കാ
* 

### പസിപിക് കപ് അസോസിയേഷന്
;മെമ്ബര്ശ്
* 
* 
* 
* 
* 
* 
* 
* 
* 
* 
* 
* 
* 
* 
* 
* 

വർഗ്ഗം:പന്തുപയോഗിച്ചുള്ള കളികൾ
നക്ഷത്രതാരാട്ട്

ശത്രുഘ്നന്റെ തിരക്കഥയിൽ എം. ശങ്കർ സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് ***നക്ഷത്രതാരാട്ട്***. കുഞ്ചാക്കോ ബോബൻ, ശാലിനി, തിലകൻ, ഭാരതി എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. കുഞ്ചാക്കോ ബോബൻ നായകനായി രണ്ടാമതു പുറത്തിറങ്ങിയ ചിത്രവുമാണിത്.

## അഭിനേതാക്കൾ
* കുഞ്ചാക്കോ ബോബൻ – സുനിൽ
* ശാലിനി – ഹേമ
* തിലകൻ
* ഭാരതി
* ജഗദീഷ് – എം.കെ. സ്വാമിനാഥൻ
* ഹരിശ്രീ അശോകൻ – ഡാർളിംഗ് ഹരിഹരൻ
* സായികുമാർ – ജയൻ
* അനിൽ മുരളി – സേവ്യർ

## സംഗീതം

## പുറത്തേക്കുള്ള കണ്ണികൾ
* 
* ''നക്ഷത്രത്താരാട്ട്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
1866

ഗ്രിഗോറിയൻ കാലഗണനാരീതി  പ്രകാരമുള്ള, പത്തൊൻപതാം നൂറ്റാണ്ടിലെ അറുപത്തിആറാം വർഷമായിരുന്നു **1866**.

## സംഭവങ്ങൾ

## ജനനങ്ങൾ
*

## മരണങ്ങൾ
*

## അവലംബം

വർഗ്ഗം:1866
വർഗ്ഗം:വർഷങ്ങൾ
രാമതീർത്ഥ

ഇന്ത്യയിൽ നിന്നുള്ള ഒരു തത്ത്വജ്ഞാനിയും ഹിന്ദു സന്യാസിയുമായിരുന്നു **സ്വാമി രാമതീർത്ഥ** (ഹിന്ദി: स्वामी रामतीर्थ ഒക്ടോബർ  22, 1873 – 27 ഒക്ടോബർ 1906). വിവേകാന്ദ സ്വാമികളുടെ പിന്മുറകാരനായി അറിയപെടുന്ന അദ്ദേഹം അമേരിക്കയിൽ നിരവധി പ്രഭാഷണങ്ങൾ നടത്തിട്ടുണ്ട്. 1902 ൽ അമേരിക്കയിൽ എത്തുകയും നിരവധി ഇന്ത്യൻ വിദ്യാർത്ഥികൾക്ക് സ്കോളർഷിപ്പ് നേടികൊടുക്കുവാൻ പ്രയത്നിക്കുകയും ചെയ്തിട്ടുണ്ട്.

## ജീവചരിത്രം
പഞ്ചാബിലെ മുരളിവാല ഗ്രാമത്തിൽ (ഇപ്പോൾ പാകിസ്താൻ പഞ്ചാബിൽ) പണ്ഡിറ്റ്‌ ഹിരനന്ദ് ഗോസ്വാമിയുടെ മകനായി 22 ഒക്ടോബർ 1873 ന് ജനിച്ചു. വളരെ ചെറുപ്രായത്തിൽ തന്നെ അദ്ദേഹത്തിന്റെ അമ്മ മരിച്ചു. പിന്നീട് മൂത്തജ്വേഷ്ടനായ ഗോസ്സൈൻ ഗുരുദാസ് ആണ് അദ്ദേഹത്തെ വളർത്തിയത്. ലാഹോർ ഗവൺമെന്റ് കോളേജിൽ നിന്നും ഗണിതശാസ്ത്രത്തിൽ ബിരുദാനന്തര ബിരുദം കരസ്ഥമാക്കിയ ശേഷം ഫോർമാൻ ക്രിസ്ത്യൻ കോളേജിൽ അധ്യാപകനായി നിയമിതനായി. 1897 ൽ സ്വാമി വിവേകാനന്ദനെ കണ്ടു. പിന്നീടുള്ള ജീവിതം സന്യാസിയകുവാൻ തീരുമാനിച്ചു.
## സാഹിത്യം
ഇന്ത്യയിലെ വിപ്ലവകാരി പണ്ഡിറ്റ്‌ രാം പ്രസാദ്‌ ബിസ്മില്ലന്റെ ജീവിതത്തിലും കവിതയിലും സ്വാമി രാമതീർത്ഥ സ്വാധീനം ചെലുത്തിയതായി രാം പ്രസാദിന്റെ കവിതകളിൽ നിന്നും മനസ്സിലാക്കാവുന്നതാണ്. 1920ൽ പ്രസിദ്ധികരിച്ച *മാൻ കി ലഹർ* എന്ന പുസ്തകത്തിൽ *യുവ സന്യാസി* എന്ന പേരിലുള്ള കവിത സ്വാമി രാമതീർത്ഥയെ കുറിച്ച് പണ്ഡിറ്റ്‌ രാം പ്രസാദ്‌ ബിസ്മിൽ എഴുതിയതാണ്.

## അവലംബം

## പുറത്തേക്കുള്ള കണ്ണികൾ
* രാം തീരത്ഥ്വ ജീവചരിത്രം- free download
* രാം തീരത്ഥ് ഔദ്യോഗിക വെബ്സൈറ്റ്
* ഇന്ത്യൻ  തപാൽ സ്റ്റാമ്പ്‌,രാം തീരത്ഥ് വെബ്സൈറ്റ്, 1966

വർഗ്ഗം:1873-ൽ ജനിച്ചവർ
വർഗ്ഗം: 1906-ൽ മരിച്ചവർ
വർഗ്ഗം:ഒക്ടോബർ 22-ന് ജനിച്ചവർ
വർഗ്ഗം:ഒക്ടോബർ 27-ന് മരിച്ചവർ

വർഗ്ഗം:ഹൈന്ദവസന്യാസിമാർ
സന്തോഷ് ജോഗി

ഒരു മലയാളചലച്ചിത്ര നടനാണ് **സന്തോഷ് ജോഗി** (1974/1975 – ഏപ്രിൽ 13, 2010). ഒരു ഗായകനുമായിരുന്ന സന്തോഷ് ഏകദേശം മുപ്പതോളം ചിത്രങ്ങളിൽ അഭിനയിച്ചിട്ടുണ്ട്. മുംബൈയിലെ ഒരു ഹിന്ദുസ്ഥാനി സംഗീതസംഘത്തിൽ ഗായകനായി പ്രവർത്തിച്ചിരുന്നു. *ജോഗീസ്* എന്ന ഈ ട്രൂപ്പിന്റെ പേരു ചേർത്താണ് ഇദ്ദേഹം പിന്നീട് അറിയപ്പെട്ടത്. തൃശ്ശൂർ ജില്ലയിലെ ഇരവിമംഗലത്ത് ഒര്യംപുറത്ത് സേതുമാധവന്റെയും മാലതിയുടെയും മകനായി ജനിച്ചു. അയ്യന്തോളിൽ ഒരു ഫ്ലാറ്റിലാണ് സന്തോഷ് കുടുംബസമേതം താമസിച്ചിരുന്നത്. പൂനയിലെ വ്യാസ കോളേജിൽ നിന്നും വിദ്യാഭ്യാസം നടത്തി. ദുബായിൽ ഗായകനായും ജോലി ചെയ്തിരുന്നു. പിന്നീടാണ് സന്തോഷ് ചലച്ചിത്രാഭിനയം ആരംഭിച്ചത്. കീർത്തിചക്ര എന്ന ചിത്രത്തിലെ *കിഷോരിലാൽ* എന്ന കഥാപാത്രത്തിലൂടെയാണ് ഇദ്ദേഹം ശ്രദ്ധേയനായത്. അറിയപ്പെടാത്ത ചില കാരണങ്ങളാൽ സന്തോഷ് ജോഗി തന്റെ സുഹൃത്തിന്റെ ഫ്ലാറ്റിൽ 2010 ഏപ്രിൽ 13-ന് ആത്മഹത്യ ചെയ്തു. 
## അഭിനയിച്ച ചില ചിത്രങ്ങൾ
# *[[രാജമാണിക്യം]]* (2005)
# *[[ഇരുവട്ടം മണവാട്ടി]]* (2005)
# *[[അച്ചനുറങ്ങാത്ത വീട്]]* (2005)
# *[[പുലിജന്മം]]* (2006)
# *[[ബൽ‌റാം v/s താരാദാസ്]]* (2006)
# *[[കീർത്തിചക്ര (മലയാളചലച്ചിത്രം)|കീർത്തിചക്ര]]* (2006)
# *[[ഒരുവൻ]]* (2006)
# *[[അലി ഭായ്]]* (2007)
# *[[Big B (film)|ബിഗ് ബി]]* (2007)
# *[[ഛോട്ടാ മുംബൈ]]* (2007)
# *[[Mayavi (film)|മായാവി]]* (2007)
# *[[Nasrani (film)|നസ്രാണി]]* (2007)
# *[[ടു വീലർ (മലയാളചലച്ചിത്രം)|ടു വീലർ]]* (2007)
# *[[ജൂലൈ 4 (ചലച്ചിത്രം)|ജൂലൈ 4]]* (2007)
# *[[കാക്കി (മലയാളചലച്ചിത്രം)|കാക്കി]]* (2007)
# *[[മലബാർ വെഡ്ഡിംഗ്]]* (2008)
# *[[Mulla (film)|മുല്ല]]* (2008)
# *[[Pokkiri Raja (2010 film)|പോക്കിരി രാജ]]* (2010)
# *[[അപൂർ‌വരാഗം (മലയാളചലച്ചിത്രം)|അപൂർവരാഗം]]* (2010)
# *[[Christian Brothers (film)|ക്രിസ്ത്യൻ ബ്രദേഴ്സ്]]* (2010)
# *ട്വൈസ്‌ ഇന്റു ദ സെയിം റിവർ* - മലയാള ഹ്രസ്വചിത്രം
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 13-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:ആത്മഹത്യ ചെയ്തവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
പശ്ചിമാഫ്രിക്കൻ കറുത്ത കാണ്ടാമൃഗം

കാണ്ടാമൃഗങ്ങളിൽ വംശനാശം സംഭവിച്ച ഒരിനമാണ് **പശ്ചിമ ആഫ്രിക്കൻ കറുത്ത കാണ്ടാമൃഗം** (**West African Black Rhinoceros**). *റൈനൊസിറോറ്റിഡെ* (*Rhinocerotidae*) എന്ന കുടുംബത്തിൽ ഉൾപ്പെടുന്ന ഈ കുടുംബത്തിൽ അഞ്ച് ഉപജാതികളുണ്ട്. ഇതിൽ രണ്ടെണ്ണം ആഫ്രിക്കയിലും ബാക്കിയുള്ളവ ഏഷ്യയിലും കാണപ്പെടുന്നു. കാണ്ടാമൃഗങ്ങളിൽ മൂന്ന് ഇനങ്ങളെ ചുവന്ന പട്ടികയിൽ ഉൾപ്പെടുത്തിയിട്ടുണ്ട്. അവയിലൊന്നാണ് ഈ ഇനം. ഒരിക്കൽ, ആഫ്രിക്കൻ സാവന്ന സമതലങ്ങളിൽ ഇവ സമൃദ്ധമായി ജീവിച്ചിരുന്നു. വേട്ടയാടി നശിപ്പിക്കപ്പെട്ടതിനാൽ ഇവയിൽ ഒന്നും തന്നെ ഇനി ഭൂമിയിൽ അവശേഷിച്ചിട്ടില്ല എന്ന് 2011 ൽ ഐ.യു.സി.എൻ.  വെളിപ്പെടുത്തിയിരുന്നു.

## അവലംബം


വർഗ്ഗം:കാണ്ടാമൃഗങ്ങൾ
വർഗ്ഗം:വംശനാശം സംഭവിച്ച ജീവികൾ
മയിൽപ്പീലിക്കാവ്

അനിൽ ബാബു സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് ***മയിൽപ്പീലിക്കാവ്***. കുഞ്ചാക്കോ ബോബൻ, ജോമോൾ, തിലകൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. കുഞ്ചാക്കോ ബോബൻ നായകനായി അഭിനയിക്കുന്ന മൂന്നാമത്തെ ചിത്രമാണിത്. പുനർജന്മമാണ് ഈ ചിത്രത്തിന്റെ പ്രമേയം.

## അഭിനേതാക്കൾ
* കുഞ്ചാക്കോ ബോബൻ – കൃഷ്ണനുണ്ണി / മനു
* ജോമോൾ – ഗായത്രി / കുട്ടിമണി
* തിലകൻ – വല്യത്താൻ
* നരേന്ദ്രപ്രസാദ് – രാഹുലേയൻ
* ജഗതി ശ്രീകുമാർ
* കൊച്ചിൻ ഹനീഫ
* ജനാർദ്ദനൻ
* മധുപാൽ – ശ്രീഹരൻ
* ടി.പി. മാധവൻ
* മണിയൻപിള്ള രാജു
* സിദ്ദിഖ്
* ബോബി കൊട്ടാരക്കര
* അനു ആനന്ദ് – രാഹുലേയൻ (ചെറുപ്പം)
* കനകലത

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നിരിക്കുന്നത് ബേണി ഇഗ്നേഷ്യസ് ആണ്. ചിത്രത്തിന്റെ പശ്ചാത്തലസംഗീതം മോഹൻ സിത്താര ഒരുക്കിയിരിക്കുന്നു. ജോണി സാഗരിഗ ഓഡിയാ ആണ് ഗാനങ്ങൾ വിപണനം ചെയ്തത്.

## പുറത്തേക്കുള്ള കണ്ണികൾ
* 
* ''മയിൽപ്പീലിക്കാവ്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
ജോൺ നോയിമൻ

റോമൻ കത്തോലിക്കാ സഭയിലെ ഒരു വിശുദ്ധനും വടക്കേ അമേരിക്കയിൽ നിന്നുള്ള ആദ്യ വിശുദ്ധനുമാണ് **ജോൺ നോമിയൻ** (1811, മാർച്ച് 28 - 1860, ജനുവരി 5). 
## ജീവിതരേഖ
ഒരു കമ്മ്യൂണിസ്റ്റ് രാജ്യമായ സെക്കോസ്ളവോക്യായിൽ 1811-ൽ ഭക്തരായ മാതാപിതാക്കളിൽനിന്നു ജനിച്ചു. സ്വന്തം നാട്ടിൽതന്നെ സെമിനാരിയിൽ ചേർന്ന് വൈദികവിദ്യാഭ്യാസം പൂർത്തിയാക്കിയെങ്കിലും ആവശ്യത്തിനുമാത്രം വൈദികർ രൂപതയിലുണ്ടെന്ന കാരണത്താൽ അവിടുത്തെ മെത്രാൽ അദ്ദേഹത്തിന് പട്ടം നൽകിയില്ല.1835-ൽ ജോൺ ന്യൂയോർക്കിലെത്തി. ഒരു ഡോളറാണ് അപ്പോൾ അദ്ദേഹത്തിന്റെ കൈയിലുണ്ടായിരുന്നത്. കരുണാനിധിയായ ഒരു വൈദികൻ ജോണിനെ സഹായിച്ചു. അദ്ദേഹം ജോണിനെ ന്യൂയോർക്ക് മെത്രാപ്പോലീത്തായുടെ അടുക്കലേയ്ക്കാനയിക്കുകയും വേണ്ട പരിശോധനകൾ നടത്തിയശേഷം മെത്രാൻ അദ്ദേഹത്തെ പുരോഹിതനായി അഭിഷേചിക്കുകയും ചെയ്തു. നയാഗ്രാ പ്രദേശങ്ങളിൽ ഫാദർ ജോൺ ത്യാഗപൂർവ്വം സേവനം ചെയ്തു. അവിടെ സൗകര്യങ്ങളൊന്നും ഉണ്ടായിരുന്നില്ല. എന്നിട്ടും കാൽനടയായി വളരെയേറെ യാത്രചെയ്ത് തന്റെ ആത്മീയ മക്കളെ സന്ദർശിച്ചിരുന്നു.1852-ൽ ഫാദർ ജോണിനെ ഫിലാഡൾഫിയ മെത്രാനാക്കി. മെത്രാനായതിനുശേഷം കത്തോലിക്കാ സ്കൂളുകളും വേദോപദേശ ക്ലാസ്സുകളും അദ്ദേഹം ക്രമപ്പെടുത്തി. നാല്പതുമണി ആരാധന ആദ്യമായി അദ്ദേഹം അമേരിക്കയിൽ ആരംഭിച്ചു. 
രോഗികളോട് താൽപര്യവും ദരിദ്രരോട് തുണയും പാപികളോട് സ്നേഹവും അദ്ദേഹം പ്രകടിപ്പിച്ചിരുന്നു. 1860-ൽ ക്ലേശകരമായ ജോലികൾകൊണ്ട് ക്ഷീണിതനായി ഫിലാഡെൽഫിയായിലെ റോഡിൽക്കൂടി നടക്കുമ്പോൾ ജോൺ പെട്ടെന്ന് ബോധംകെട്ടു വീണ് വഴിയിൽവച്ചുതന്നെ മരണമടഞ്ഞു.
200px|ലഘുചിത്രം|ഇടത്ത്‌
## അവലംബം

## പുറത്തേക്കുള്ള കണ്ണികൾ
* Homily preached by Pope Paul VI at the 1977 canonization of Saint John Neumann on the Vatican website

വർഗ്ഗം:1811-ൽ ജനിച്ചവർ
വർഗ്ഗം: 1860-ൽ മരിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:ജനുവരി 5-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
ഈശോയുടെ തിരുഹൃദയത്തിന്റെ തിരുനാൾ

വിശുദ്ധ കുർബാനയുടെ തിരുനാൾ കഴിഞ്ഞു 8-ാം ദിവസം വെള്ളിയാഴ്ച ഈശോയുടെ തിരുഹൃദയത്തിന്റെ തിരുനാൾ കൊണ്ടാടുന്നു .ഈ പ്രത്യേക ദിവസം തിരഞ്ഞെടുത്തത് ഈശോതന്നെയാണെന്നു മാർഗ്ഗറീത്ത മറിയം അലക്കോക്ക് എന്ന പുണ്യവതിയുടെ വെളിപാടുകളിൽനിന്നു വിശദമാണ് .ഫ്രാൻസിൽ പാരലെമോണിയായിലെ വിസിറ്റേഷൻ മഠത്തിലെ ഒരംഗമായിരുന്ന ഈ സഹോദരിക്കു 1673 മുതൽ 1675 വരെ ഈശോയുടെ തിരുഹൃദയം പ്രത്യക്ഷമായി .ഈശോ തന്റെ ഹൃദയം നെഞ്ചിൽവച്ചു ഒരു വിരലുകൊണ്ടു താങ്ങിപ്പിടിച്ചിരിക്കുന്നതായിട്ടാണു കാണപ്പെട്ടത് .ഹൃദയത്തിന്റെ ഞെട്ടിൽ ഒരു കുരിശുണ്ടായിരുന്നു .അതിന്റെ കടയ്ക്കൽനിന്നു സ്നേഹാഗ്നിജ്വാല ഉയർന്നു പൊന്തി കുരിശിനെ വിഴുങ്ങാൻ ശ്രമിക്കുന്നതായി തോന്നും ഒരു മുൾമുടി ഹൃദയത്തെ വലയം ചെയ്തിരുന്നു .വിശുദ്ധ മർഗ്ഗറീത്തായുടെ വിവരണമനുസരിച്ചാണ് ഈശോയുടെ തിരുഹൃദയം ഇന്നു ചിത്രീകരിച്ചിട്ടുള്ളത് .
ഈശോയ്ക്കു മനുഷ്യരോടുള്ള സ്നേഹത്തിന്റെ പ്രതീകമായ മാംസള ഹൃദയമാണു തിരുഹൃദയ ഭക്തിയുടെ വിഷയം .ഈ ഭക്തി പതിനൊന്നാം ശതാബ്ദം മുതൽ പ്രകടമാകാൻ തുടങ്ങി .1298-ൽ മരിച്ച വിശുദ്ധ മെക്ക്ടിൽഡും 1302-ൽ മരിച്ച വിശുദ്ധ ജെർത്രൂദും ഈ ഭക്തി അഭ്യസിച്ചിരുന്നു .വിശുദ്ധ ജോൺ യൂഡ്സ് ആരംഭിച്ച ഈശോയുടേയും മറിയത്തിന്റേയും സഭയിൽ തിരുഹൃദയത്തിരുനാളിനു പ്രത്യേക കുർബാനയും കാനോന നമസ്കാരവുമുണ്ടായിരുന്നു .മാർസെയിലെ വന്ദ്യയായ ആൻ മഡെലെയിൻ റാമുസാത്ത് തിരുഹൃദയഭക്തി പ്രചരണത്തിനു വളരെ സഹായിച്ചു .1856-ൽ തിരുഹൃദയത്തിരുനാൾ സാർവ്വത്രിക സഭയിൽ ആഘോഷിക്കണമെന്നു നിശ്ചയിച്ചു . 1899-ൽ പതിമൂന്നാം ലെയോ മാർപ്പാപ്പ മനുഷ്യവർഗ്ഗം മുഴുവനും തിരുഹൃദയത്തിനു പ്രതിഷ്ഠിക്കുകയും ചെയ്തു .

## 12 വാഗ്ദാനങ്ങൾ
ഈശോയുടെ തിരുഹൃദയം 12 വാഗ്ദാനങ്ങൾ തന്റെ ഭക്തർക്കുവേണ്ടി വിശുദ്ധ മാർഗ്ഗരീത്തായോടു പറഞ്ഞിരുന്നു.

# അവരുടെ ജീവിതാന്തസ്സിന് ആവശ്യമായ അനുഗ്രഹങ്ങൾ ഞാൻ നൽകും .
# അവരുടെ കുടുംബങ്ങളിൽ ഞാൻ സമാധാനം പുലർത്തും . 
# അവരുടെ ക്ലേശങ്ങളിലെല്ലാം ഞാൻ അവരെ ആശ്വസിപ്പിക്കും . 
# ജീവിതത്തിൽ വിശിഷ്യ മരണനേരത്തും ഞാൻ അവരുടെ ദൃഢമായ അഭയമായിരിക്കും . 
# അവരുടെ എല്ലാ പരിശ്രമങ്ങളേയും സമൃദ്ധമായി ഞാൻ അനുഗ്രഹിക്കും .
# പാപികൾ എന്റെ ഹൃദയത്തിൽ കാരുണ്യത്തിന്റെ അതിരറ്റ ഒരു സമുദ്രത്തെ ദർശിക്കും . 
# മന്ദഭക്തർ തീക്ഷ്ണതയുള്ളവരാകും . 
#തീക്ഷ്ണതയുള്ള ആത്മാക്കൾ അതിവേഗം മഹാപരിപൂർണ്ണതയിലേക്കു നീങ്ങിക്കൊണ്ടിരിക്കും. 
# എന്റെ ഹൃദയത്തിന്റെ ഒരു ചിത്രംവച്ചു വണങ്ങുന്ന ഭവനങ്ങളെ ഞാൻ ആശീർവദിക്കും .
# കഠിനഹൃദയങ്ങളെ സ്പർശിക്കാനുള്ള ശക്തി ഞാൻ പുരോഹിതർക്കു നല്കും .
# ഈ ഭക്തി പ്രചരിപ്പിക്കുന്നവരുടെ പേരുകൾ എന്റെ ഹൃദയത്തിൽ ഉല്ലിഖിതമാകും അവ നീക്കപ്പെടുന്നതല്ല .
# ഒമ്പതു മാസാദ്യവെള്ളിയാഴ്ച എന്റെ ഹൃദയത്തിന്റെ സ്തുതിക്കായി മുടങ്ങാതെ വിശുദ്ധ കുർബാന സ്വീകരിക്കുന്നവർ അത്യാവശ്യമായ കൂദാശകൾ സ്വീകരിക്കാതെ മരിക്കുകയില്ല .
വർഗ്ഗം:ക്രിസ്ത്യൻ വിശേഷദിനങ്ങൾ
വർഗ്ഗം:യേശു
മറിയത്തിന്റെ വിമലഹൃദയത്തിന്റെ തിരുനാൾ

ഈശോയുടെ തിരുഹൃദയത്തിരുനാളിന്റെ പിറ്റേദിവസം ശനിയാഴ്ച മറിയത്തിന്റെ വിമലഹൃദയത്തിന്റെ തിരുനാൾ തിരുസ്സഭ കൊണ്ടാടുന്നു .വിശുദ്ധ ജോൺ യൂഡ്സ് സ്ഥാപിച്ച ഈശോയുടേയും മറിയത്തിന്റേയും സഭയിലാണ് 1648-ൽ ആദ്യമായി ഈ തിരുനാൾ ആചരിച്ചത് . ഫാത്തിമായിൽ ദൈവമാതാവു ലൂസിക്കു പ്രത്യക്ഷപ്പെട്ടപ്പോൾ തന്റെ വിമലഹൃദയത്തോടുള്ള ഭക്തിയുടെ ആവശ്യകതയും വെളിപ്പെടുത്തി .1942 മെയ് 13ന് പന്ത്രണ്ടാം പീയൂസ് മാർപ്പാപ്പാ റഷ്യ ഉൾപ്പെടെ ലോകത്തെ മുഴുവനായും മറിയത്തിന്റെ വിമലഹൃദയത്തിനു പ്രതിഷ്ഠിച്ചു .1942 ഡിസംബർ  8-ാം തിയതി പരിശുദ്ധ പിതാവ് പ്രതിഷ്ഠ നവീകരിച്ചു .1945 മുതൽ മറിയത്തിന്റെ വിമലഹൃദയത്തിന്റെ തിരുനാൾ സാർവ്വത്രിക സഭയിൽ ആചരിക്കുന്നു .

വർഗ്ഗം:ക്രിസ്ത്യൻ വിശേഷദിനങ്ങൾ
വർഗ്ഗം:മറിയം
മഴവില്ല് (ചലച്ചിത്രം)

ദിനേശ് ബാബു സംവിധാനം ചെയ്ത് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ***മഴവില്ല്***. കുഞ്ചാക്കോ ബോബൻ, പ്രീതി ഝംഗിയാനി, വിനീത് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ദിനേശ് ബാബുവിന്റെ തന്നെ കന്നഡ ചലച്ചിത്രമായ *അമൃത വർഷിനി*യുടെ പുനരാവിഷ്കരണമാണ് ഈ ചിത്രം. സംവിധായകന്റെ കഥയ്ക്കും തിരക്കഥയ്ക്കും ജെ. പള്ളാശ്ശേരിയാണ് സംഭാഷണം രചിച്ചത്. ദിനേശ് ബാബു തന്നെയാണ് ഛായാഗ്രഹണവും നിർവ്വഹിച്ചിരിക്കുന്നത്.

## അഭിനേതാക്കൾ
* കുഞ്ചാക്കോ ബോബൻ – മഹേഷ്
* പ്രീതി ഝംഗിയാനി – വീണ
* വിനീത് – വിജയ് കൃഷ്ണൻ
* ലാലു അലക്സ് – വർക്കിച്ചായൻ
* ചിത്ര – കത്രിന
* പ്രവീണ – നീന
* കോട്ടയം നസീർ

## സംഗീതം

## പുറത്തേക്കുള്ള കണ്ണികൾ

* 
* ''മഴവില്ല്''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
കൃമി ബാധ

മനുഷ്യരിൽ, കൃമിബാധ (കൃമികടി) അഥവാ എന്ററോബിയാസിസ്  (Enterobiasis) ഉണ്ടാക്കുന്നത്‌ എന്ററോബിയസ്  വെർമികുലാരിയസിസ് (Enterobius vermicularis )എന്ന പേരുള്ള ഒരിനം ചെറിയ ഉരുളൻ  പരാദ വിരകൾ  (Parasitic  Nematode) ആണ്. സൂചിവിര (Pinworm ) എന്നും ഇവ  അറിയപ്പെടുന്നു. കുട്ടികളിൽ ഈ രോഗം സാധാരണമാണ്.  മലിനമായ കൈകളിലൂടെയും ഭക്ഷണത്തിലൂടെയും വെള്ളത്തിലൂടെയും ഇവയുടെ മുട്ടകൾ ഉള്ളിൽ കടന്നാണ് രോഗ ബാധ ഉണ്ടാകുന്നത്. മലദ്വാരത്തിനു ചുറ്റും ചൊറിച്ചിൽ അനുഭവപ്പെടുന്നതാണ് മുഖ്യ രോഗ ലക്ഷണം.  ഈ വിരകളുടെ മുട്ടകൾ ഉള്ളിൽ കടന്ന് രോഗ ലക്ഷണങ്ങൾ പ്രകടമാകാൻ 4-6 ആഴ്ചകൾ എടുക്കും. കുടുംബങ്ങളിലോ സ്ഥാപനങ്ങളിലോ ഉള്ള അംഗങ്ങൾക്ക് കൃമി ബാധ ഉണ്ടെങ്കിൽ  രോഗമുക്തിക്ക് എല്ലാവരും ഒരേസമയം ചികിത്സക്ക് വിധേയരാകേണ്ടാതാണ് - അല്ലെങ്കിൽ  പൂർണമല്ലാത്ത രോഗമുക്തിയോ, പുനർരോഗബാധയോ സാധാരണമാണ്.

## അവലംബം


വർഗ്ഗം:പരാദ രോഗങ്ങൾ
മഹാത്മാ ഗാന്ധി ഗവർമെന്റ് ആർട്സ് കോളേജ്

മയ്യഴിയിൽ സ്ഥിതിചെയ്യുന്ന ഒരു കലാലയമാണ് **മഹാത്മാഗാന്ധി ഗവണ്മെന്റ് ആർട്സ് കോളേജ്**. പുതുച്ചേരി സർവ്വകലാശാലയോട് അഫിലിയേറ്റ് ചെയ്യപ്പെട്ടിരിക്കുന്ന ഈ കോളേജ് 1970 ലാണ് ആരംഭിച്ചത്. പ്രീഡിഗ്രി കോഴ്സുകൾ മാത്രമുള്ള ജൂനിയർ കോളേജായി കാലിക്കറ്റ് യൂനിവേഴ്സിറ്റിയോട് അഫിലിയേറ്റ് ചെയ്ത് പ്രവർത്തനം ആരംഭിച്ച കോളേജിൽ 1973-ലാണ് ബിരുദപഠനം ആരംഭിക്കുന്നത്. പതിനൊന്ന് വിഷയങ്ങളിൽ ബിരുദപഠനവും രണ്ട് വിഷയത്തിൽ ബിരുദാനന്തരപഠനത്തിനും സൌകര്യമുള്ള കോളേജിന് നാക്ക് ബി ഗ്രേഡ് നല്കിയിട്ടുണ്ട്.
വർഗ്ഗം:മയ്യഴിയിലെ കലാലയങ്ങൾ
സിൽവിയോ ബെർലുസ്കോണി

ഇറ്റലിയുടെ പ്രധാനമന്ത്രിയായിരുന്ന രാഷ്ട്രീയനേതാവും വ്യവസായിയുമാണ് **സിൽവിയ ബെർലുസ്കോണി** ( (ജനനം: 1936 സെപ്റ്റംബർ 29). 1994 - 1995, 2001 - 2006, 2008 - 2011 എന്നീ കാലയളവുകളിൽ മൂന്നുവട്ടം ഇറ്റലിയുടെ പ്രധാനമന്ത്രിയായിരുന്നു.  ഇറ്റലിയിലെ പ്രമുഖ മാദ്ധ്യമസ്ഥാപനമായ മീഡിയാസെറ്റ്, പ്രമുഖ ഇറ്റാലിയൻ ഫുട്ബോൾ ക്ലബ്ബായ എ.സി. മിലാൻ എന്നിവയുടെ ഉടമ കൂടിയാണ് ബെർലുസ്കോണി.

ഇറ്റലിയുടെ വഷളാകുന്ന സാമ്പത്തികവ്യവസ്ഥിതിയുടെ പശ്ചാത്തലത്തിൽ, പാർലമെന്റിലെ ഭൂരിപക്ഷം നഷ്ടപ്പെട്ട് 2011 നവംബർ 12-ന് ബെർലുസ്കോണി പ്രധാനമന്ത്രിസ്ഥാനത്തുനിന്ന് രാജി വക്കുകയായിരുന്നു.

## അവലംബം

## പുറമെ നിന്നുള്ള കണ്ണികൾ

* 
* Profile: Silvio Berlusconi, BBC
* A chronology of Berlusconi's life from Ketupa.net 
* Berlusconi cuts stake in television company , IFEX
* Forbes.com: Forbes World's Richest People
* BBC News Europe: Berlusconi in his own words
* Berlusconi to lobby EU on behalf of Russian travellers  video on RussiaToday
* Silvio Berlusconi; A Complex Character
*  Progetto Politica: le 10 domande di Repubblica a Berlusconi
*   Forza Italia, Berlusconi's political movement; click on *International* for an English version.
*  "EN"  A popular paper  spread among the members of the European Parliament about Berlusconi's life chronology, mysteries and trials. By Marco Travaglio and Peter Gomez.

വർഗ്ഗം:ഇറ്റലിയുടെ പ്രധാനമന്ത്രിമാർ
വർഗ്ഗം:1936-ൽ ജനിച്ചവർ
വർഗ്ഗം:2023-ൽ മരിച്ചവർ
ഷുഗർലാൻഡ് ടൗൺ സ്ക്വയർ

അമേരിക്കയിലെ ഷുഗർലാൻഡിൽ, നഗരത്തിലെ ശ്രദ്ധേയമായ ഓഫീസുകളും ഷോപ്പിംഗ് കോമ്പ്ലക്സുകളും ഉൾക്കൊള്ളുന്ന, 32 ഏക്കർ (1,40,0000 ചതുരശ്ര അടി) പ്രദേശമാണ് **ഷുഗർലാൻഡ് ടൗൺ സ്ക്വയർ**. യു. എസ്. ഹൈവേ 59ന്റെയും ടെക്സസ് ഹൈവേ 6ന്റെയും ജങ്ഷനിൽ ഹ്യൂസ്റ്റൺ ഡൗൺടൗണിൽനിന്ന് 19 മൈൽ (31 കി.മീ.)  മാറിയാണ് ഷുഗർലാൻഡ് പ്രോപ്പർട്ടീസ് ഇൻകോർപ്പറേറ്റഡിന്റെ ഉടമസ്ഥതയിലുള്ള ഈ പ്രദേശം.  ഈ പ്രദേശത്തിന്റെ പ്രാഥമിക നിർമ്മാണപ്രവർത്തനങ്ങൾക്ക് ചുക്കാൻ പിടിച്ചത് പ്ലാൻഡ് കമ്മ്യൂണിറ്റി ഡെവലപ്പർസ് ലിമിറ്റഡ് (PCD) എന്ന സ്ഥാപനമായിരുന്നു. മിനിറ്റ് മെയ്ഡിന്റെ ആസ്ഥാനം ഇവിടെയാണ് സ്ഥിതി ചെയ്യുന്നത്.  ഫസ്റ്റ് കോളനി വികസനത്തിന്റെ ഭാഗമായ  ഈ പ്രദേശത്ത് ഓഫീസുകൾ, കോണ്ടോമിനിയമുകൾ, ചില്ലറവ്യാപാരക്കടകൾ, റെസ്റ്റോറന്റുകൾ എന്നിവയും മാരിയട്ട് ഹോട്ടലും സ്ഥിതി ചെയ്യുന്നു. 

## അവലംബം
മുന്ന

ഒരു മലയാളം, തമിഴ് ചലച്ചിത്രനടനാണ് **മുന്ന**. തമിഴിലാണ് കൂടുതൽ ശ്രദ്ധേയങ്ങളായ വേഷങ്ങൾ അവതരിപ്പിച്ചിട്ടുള്ളത്. മലയാളം അഭിനേത്രിയായ ജയഭാരതിയുടെ സഹോദരീപുത്രനാണ് മുന്ന.

## ജീവിതരേഖ
എറണാകുളം ജില്ലയിലെ അങ്കമാലി സ്വദേശികളായ മാതാപിതാക്കളിൽ ചെന്നൈയിൽ ജനിച്ചു. **കെന്നി സൈമൺ** എന്നാണ് യഥാർഥ നാമം. അങ്കമാലി ലിറ്റിൽ ഫ്ലവർ ഹോസ്പിറ്റലിൽ നിന്നും ഫിസിയോതെറാപ്പി പരിശീലനം പൂർത്തിയാക്കി. തമിഴ് ചലച്ചിത്രമേഖലയിൽ പ്രവേശിച്ച ശേഷം അശ്വിൻ എന്ന നാമം സ്വീകരിച്ചെങ്കിലും തുടർച്ചയായി നേരിട്ട പരാജയങ്ങൾ മൂലം തന്റെ ഓമനപ്പേരായ മുന്ന എന്ന പേര് സ്വീകരിച്ചു. 2010 ഫെബ്രുവരി 7-ന് തൃശ്ശൂർ സ്വദേശിനി ബെറ്റിയെ വിവാഹം ചെയ്തു.

## അഭിനയിച്ച ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 1-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
ക്രിസ്തുരാജന്റെ തിരുനാൾ

thumb|188px
രാജസ്ഥാനത്തിന്റെ മേന്മ നഷ്ടപ്പെട്ടുകൊണ്ടാണിരിക്കുന്നതെങ്കിലും രാജത്വം ഇന്നും പരമാധികാരത്തിന്റെ പ്രതീകമാണ് .വിശുദ്ധ വത്സരമായി ആചരിച്ച 1925-ന്റെ സമാപനത്തിൽ പതിനൊന്നാം പീയൂസ് മാർപ്പാപ്പാ സർവ്വലോകരാജാവായ ക്രിസ്തുവിന്റെ തിരുനാൾ എല്ലാ വർഷവും ഒക്ടോബർ മാസത്തിലെ അവസാനത്തെ ഞായറാഴ്ച തിരുസഭയാസകലം കൊണ്ടാടണമെന്ന് തീരുമാനിച്ചു. എങ്കിലും 1969-ലെ കലണ്ടർ പരിഷ്കാരത്തിനു ശേഷം ആരാധനാമുറപ്പഞ്ചാംഗത്തിലെ (Liturgical year) അവസാന ഞായറാഴ്ചയാണ് ഇത് ആചരിക്കപ്പെടുന്നത്. അതനുസരിച്ച് നവംബർ 20-നും 26-നും ഇടക്കുള്ള ഒരു ഞായറാഴ്ചയാണ് ഇപ്പോൾ ഇതിന്റെ ആചരണം.

ക്രിസ്തുവിൽനിന്ന് വഴിമാറിക്കൊണ്ടിരിക്കുന്ന വ്യക്തികളും കുടുംബങ്ങളും സമൂഹങ്ങളും രാജ്യങ്ങളും ക്രിസ്തുവിന്റെ രാജത്വം അംഗീകരിക്കേണ്ട ആവശ്യകത അനുസ്മരിപ്പിക്കാനാണ് ഈ തിരുനാൾ മാർപ്പാപ്പ സ്ഥാപിച്ചത് .1925-ൽ ക്രിസ്തുവിനെ പതിനൊന്നാം പീയൂസ് മാർപ്പാപ്പാ രാജാവായി പ്രഖ്യാപിച്ചു .

## ബൈബിളിലൂടെ
ക്രിസ്തുവിന്റെ രാജത്വത്തെക്കുറിച്ച് ബൈബിളിൽ ചിലയിടങ്ങളിൽ കാണാം .
* ഗബ്രിയേൽദൂതൻ മംഗളവാർത്ത അരുളിയപ്പോൾ പറഞ്ഞു: യാക്കോബിന്റെ ഭവനത്തിന്മേൽ അവൻ എന്നേക്കും ഭരണം നടത്തും .അവന്റെ രാജ്യത്തിന് അവസാനം ഉണ്ടാവുകയില്ല (ലൂക്ക 1:33). 
* പീലാത്തോസ് ചോദിച്ചു: അപ്പോൾ നീ രാജാവാണ് അല്ലേ?, യേശു പ്രതിവചിച്ചു: നീതന്നെ പറയുന്നു ഞാൻ രാജാവാണെന്ന് (യോഹ 18:37)
## അവലംബം

## പുറത്തേക്കുള്ള കണ്ണികൾ
* QUAS PRIMAS: Encyclical on the Feast of Christ the King His Holiness Pope Pius XI, December 11, 1925 

വർഗ്ഗം:ക്രിസ്ത്യൻ വിശേഷദിനങ്ങൾ
മുംബൈ സബർബൻ റെയിൽവേ

ലോകത്തിലെ ഏറ്റവും കൂടുതൽ ആളുകൾ യാത്ര ചെയ്യുന്ന പൊതുഗതാഗത മാർഗ്ഗങ്ങളിൽ പ്രാധാനപ്പെട്ടതാണ് **[[മുംബൈ]] സബർബൻ റെയിൽവേ**.1857ൽ ആരംഭിച്ച ഇതിൽ പ്രതിദിനം എഴുപത് ലക്ഷത്തോളം ആളുകളാണ് യാത്ര ചെയ്യുന്നത്.ഇന്ത്യയിലെ പ്രധാനപ്പെട്ട രണ്ട് റെയിൽവേ മേഖലകളാണ് ഇതിന്റെ പ്രവർത്തനങ്ങൾ നിയന്ത്രിക്കുന്നത്.

## പശ്ചിമപാത

പശ്ചിമറെയിൽ‌വേ മേഖല പ്രവർത്തിപ്പിക്കുന്ന  പശ്ചിമപാത ചർച്ച്ഗേറ്റ് മുതൽ ദഹനു റോഡ് വരെ (120&nbsp;km) നീളമുള്ളതാണ് .ഈ പതയിൽ മൊത്തം 36 സ്റ്റേഷനുകളാണുള്ളത്.ചർച്ച്ഗേറ്റ് മുതൽ വിരാർ വരെയുള്ള (64&nbsp;km) ദൂരത്തിൽ ഇലക്ട്രിക്കൽ മൾട്ടിപ്പ്ൾ യൂനിറ്റ് (EMU) തീവണ്ടികളും വിരാർ മുതൽ ദഹനു വരെയുള്ള (60&nbsp;km) ദൂരത്തിൽ  മെയിൻലൈൻ ഇലക്ട്രിക്കൽ മൾട്ടിപ്പ്ൾ യൂനിറ്റ് (MEMU)തീവണ്ടികളുമാണ് ഓടിക്കുന്നത്.
### സ്റ്റേഷനുകൾ

(കട്ടികൂടിയ അക്ഷരത്തിൽ സൂചിപ്പിക്കുന്നത് അതിവേഗ വണ്ടികൾ നിർത്തുന്ന സ്റ്റേഷനുകൾ)

## മധ്യ പാത
സി.എസ്.ടി. മുതൽ കല്യാൺ വരെയുള്ള 54&nbsp;km പാതയിൽ ഇലക്ട്രിക്കൽ മൾട്ടിപ്പ്ൾ യൂനിറ്റ് (EMU) തീവണ്ടികളാണ് ഓടിക്കുന്നത്. ഇവിടെ നിന്നും രണ്ടായി വേർതിരിഞ്ഞ് ഒരു പാത *കസറ* വരെയും (67&nbsp;km) മറ്റൊരു പാത  ഖൊപ്പോളിവരെയും(61&nbsp;km) പോകുന്നു.ഈ രണ്ട് പാതകളിലും മെയിൻലൈൻ ഇലക്ട്രിക്കൽ മൾട്ടിപ്പ്ൾ യൂനിറ്റ് (MEMU)തീവണ്ടികളാണ് ഓടിക്കുന്നത്.  മധ്യപാതയുടെ പ്രവർത്തനങ്ങൾ നിയന്ത്രിക്കുന്നത് മധ്യ റെയിൽവേ മേഖലയാണ്.മുംബൈ നഗരപ്രാന്തങ്ങളെയും ഉപഗ്രഹ നഗരങ്ങളെയും ബന്ധിപ്പിക്കുന്ന ഈ പാതയിൽ 62 സ്റ്റേഷനുകളാണുള്ളത്.ഇന്ത്യയുടെ വാണിജ്യ തലസ്ഥാനത്തിന്റെ പ്രധാന കേന്ദ്രങ്ങളിലൂടെയാണ് ഈ പാത കടന്നു പോകുന്നത്.ദാദർ, കൂർള തുടങ്ങിയ പ്രധാന റെയിൽവേ സ്റ്റേഷനുകൾ ഈ പാതയിലാണ്.
### സ്റ്റേഷനുകൾ
}

|}

#### പ്രധാനപാത

#### ഖൊപോളി ഭാഗത്തേക്ക്

#### കസറ ഭാഗത്തേക്ക്

#### വസായ് റോഡ് - ദിവ - പനവേൽ ഭാഗത്തേക്ക്

## തീരദേശപാത
}

|}

മധ്യ റെയിൽവേ മേഖലയുടെ ഒരു ഭാഗമായ തീരദേശ പാതയിൽ 32 സ്റ്റേഷനുകളാണുള്ളത്.തുറമുഖങ്ങളെ മറ്റ് സ്ഥലങ്ങളുമായി ബന്ധിപ്പിക്കുന്ന ഈ പാതയുടെ ഭൂരിഭാഗവും ഉയർന്ന വിതാനത്തിലൂടെയാണ്(elevated) കടന്നു പോകുന്നത്.

### സ്റ്റേഷനുകൾ

## അവലംബം

വർഗ്ഗം:ഇന്ത്യയിലെ മെട്രോ റെയിൽ ഗതാഗതം
വർഗ്ഗം:മുംബൈയിലെ ഗതാഗതം
സോഹൻ റോയ്

ഒരു ഇംഗ്ലീഷ് ചലച്ചിത്രസംവിധായകനും ഡോക്യുമെന്ററി നിർമ്മാതാവുമാണ് മലയാളിയായ **സോഹൻ റോയ്** (ജനനം:1967).

ലൊസാഞ്ചലസിൽ ഓസ്കാർ സമിതിയുടെ മുൻപിൽ പ്രത്യേകം പ്രദർശിപ്പിക്കപ്പെട്ട ഡാം 999 എന്ന ചിത്രമാണ് ഇംഗ്ലീഷിൽ ഇദ്ദേഹം സംവിധാനം ചെയ്തത്. ഇതിന്റെ തന്നെ ഹ്രസ്വരംഗാവിഷ്‌കരണമായി നിർമ്മിച്ച വാട്ടർ ബോംബ് എന്ന ഡോക്യുമെന്ററി ചിത്രം ഇരുപതോളം രാജ്യാന്തര പുരസ്കാരങ്ങൾ നേടിയിരുന്നു. ഡാം 999-ന്റെ സംവിധാനം, തിരക്കഥ, നിർമ്മാണം എന്നിവ സോഹൻ റോയ് ആണ് നിർവഹിച്ചിരിക്കുന്നത്.

പുനലൂർ ഐക്കരക്കോണം ശ്രീവിലാസത്തിൽ കൃഷ്ണശാസ്ത്രിയുടെ മകനായി ജനിച്ചു. എറണാകുളത്ത് പ്രീഡിഗ്രി വിദ്യാഭ്യാസം നടത്തി. തുടർന്ന് എഞ്ചിനീയറിങ് പൂർത്തിയാക്കി കമലിന്റെ അടുത്ത് സംവിധാനം പഠിക്കാനായി ചേർന്നു. പിന്നീട് മറ്റു ചില ജോലികൾ ചെയ്തു. ചിലചിത്രങ്ങൾക്കായി ഗാനരചനയും നിർവഹിച്ചു. പിന്നീട് സിനിമാ സംവിധാനം പഠിക്കുകയും നാളുകൾക്കു ശേഷം മറൈൻ ബിസ് ടി.വി. എന്ന ചാനൽ ആരംഭിക്കുകയും ചെയ്തു. ഇപ്പോൾ ഷാർജയിൽ താമസം

## അവലംബം

## പുറത്തേക്കുള്ള കണ്ണികൾ

*ഔദ്യോഗിക വെബ്സൈറ്റ്

വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
വർഗ്ഗം:1967-ൽ ജനിച്ചവർ
രതിനിർവ്വേദം (നോവൽ)

പത്മരാജൻ എഴുതിയ മലയാളം നോവലാണ്‌ **രതിനിർവ്വേദം**. 1970 മേയിലാണ് ഈ കൃതി പുസ്തകരൂപത്തിൽ പ്രസിദ്ധീകരിച്ചത്. 1978-ലും 2011-ലും നോവൽ ചലച്ചിത്രങ്ങളായി ആവിഷ്ക്കരിക്കപ്പെട്ടു.

## കഥാസംഗ്രഹം
നിഷ്കളങ്കമായ പ്രണയത്തിന്റെയും ശാരീരികാകർഷണത്തിന്റെയും ഉന്മാദങ്ങളിൽപ്പെട്ട് സമൂഹത്തിന്റെ വേലിക്കെട്ടുകളെ മറികടക്കാൻ വെമ്പുന്ന യൗവനത്തിന്റെ ത്വരയാണ് ഗ്രന്ധകാരൻ ഈ നോവലിൽ ചിത്രീകരിക്കുന്നത്. കായംകുളത്തിനടുത്ത് ചെപ്പാട്ടുമുക്ക് എന്ന സാങ്കൽപ്പികഗ്രാമത്തിലാണ് കഥ നടക്കുന്നത്. പപ്പു, രദുവേച്ചി എന്നിവരാണ് കേന്ദ്രകഥാപാത്രങ്ങൾ.

## പ്രസിദ്ധീകരണം
1970 മേയിലാണ് വളരെയധികം ശ്രദ്ധിക്കപ്പെട്ട ഈ കൃതി ആദ്യമായി പുസ്തകരൂപത്തിൽ പ്രസിദ്ധീകരിച്ചത്. 2005-ൽ ഡി.സി. ബുക്സ് *ഗ്രന്ധശാലാപരമ്പര*യിലൂടെ ഈ കൃതി വീണ്ടും പ്രസിഡീകരിച്ചു.

## ചലച്ചിത്രാവിഷ്കാരങ്ങൾ
* രതിനിർവേദം (1971); രചന: പത്മരാജൻ; സംവിധാനം: ഭരതൻ
* രതിനിർവ്വേദം (2011); രചന: പത്മരാജൻ; സംവിധാനം: ടി.കെ. രാജീവ് കുമാർ
## അവലംബം

വർഗ്ഗം: മലയാളം നോവലുകൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
രതിനിർവ്വേദം (വിവക്ഷകൾ)

*രതിനിർവ്വേദം (നോവൽ) - പി. പത്മരാജൻ രചിച്ച മലയാളനോവൽ
*രതിനിർവേദം (ചലച്ചിത്രം) - നോവലിനെ ആസ്പദമാക്കി ഭരതൻ സംവിധാനം ചെയ്ത് 1978-ൽ പുറത്തിറങ്ങിയ ചലച്ചിത്രം
*രതിനിർവ്വേദം (2011-ലെ ചലച്ചിത്രം) - 1978-ലെ ചലച്ചിത്രത്തിന്റെ പുനരാവിഷ്കരണം.
നന്തി

മൂടാടി ഗ്രാമ പഞ്ചായത്തിലെഒരു പ്രധാനപ്പെട്ട കച്ചവടകേന്ദ്രമാണു് നന്തി അഥവാ **നന്തിബസാർ**. ഹിന്ദു ആരാധനമൂർത്തിയായ ശിവന്റെ വാഹനമായ നന്തികേശൻ ഇതുവഴി പോയതിനാലാണു് നന്തി എന്നപേരുവന്നതു് എന്നാണു് ഐതിഹ്യം. മലബാറിലെ ഏറ്റവും വലിയ റയിൽവെ മേല്പാലം നന്തിയിലാണു് സ്ഥിതി ചെയ്യുന്നതു്.
## അടുത്തുള്ള തീവണ്ടി നിലയം
* ലോക്കൽ - വെള്ളറക്കാട്, തിക്കോടി
* എക്സ്പ്രസ്സ് - കൊയിലാണ്ടി, പയ്യോളി
* സൂപ്പർഫാസ്റ്റ് - കോഴിക്കോട്

## പ്രധാന സ്ഥാപനങ്ങൾ
govt collage mugukunnu

*മൂടാടി ഗ്രാമപഞ്ചായത്തു് വില്ലേജ് ഓഫീസ്
*മൂടാടി സഹകരണ ബാങ്ക്
*കേരളാ ഗ്രാമീൺ ബാങ്കു് മൂടാടി ശാഖ
*നന്തി ഹോസ്പിറ്റൽ
*നന്തി ദാറുസല്ലാം യത്തീംഖാന
*ശ്രീശൈലം
*നന്തി കടലൂർ പോയിന്റ്‌ ലൈറ്റ് ഹൌസ്.
*കെൽട്രോൺ ലൈറ്റിംഗ് ഡിവിഷൻ
*വന്മുഖം ഗവണ്മെന്റ് ഹൈസ്കൂൾ

## പുറത്തേക്കുള്ള കണ്ണികൾ
*http://www.onefivenine.com/india/villages/Kozhikode/Panthalayani/Nandi-Bazar

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ലോക പ്രമേഹദിനം

**[[നവംബർ 14]], ലോക പ്രമേഹദിനം**. ലോകാരോഗ്യ സംഘടന,ഇൻറർനാഷണൽ ഡയബറ്റിസ് ഫെഡറേഷൻ എന്നിവർ   ചേർന്നാണ്  ലോക പ്രമേഹദിനാചാരണത്തിനുള്ള   നേതൃത്വം  നൽകുന്നത്. 
## ആരംഭം
ഫ്രെഡറിക് ബാന്റിംഗ്,  ചാർല്സ് ബെസ്റ്റ്  എന്നിവരാണ്  1922-ൽ  പ്രമേഹരോഗ ചികിത്സയ്ക്കുള്ള ഇൻസുലിൻ കണ്ടുപിടിയ്ക്കുവാനുള്ള ശ്രമങ്ങൾക്ക് തുടക്കമിട്ടത്. ഫ്രെഡറിക് ബാന്റിംഗിന്റെ  ജന്മദിനമായ  നവംബർ 14  ലോകമെമ്പാടും  പ്രമേഹദിനമായി  1991 മുതൽ ആചരിക്കുന്നു.
## പ്രശ്നത്തിന്റെ വ്യാപ്തി
ഓരോ എട്ടു സെക്കൻഡിലും പ്രമേഹം കാരണം ഒരാൾ മരണമടയുന്നു .അർബുദത്തെ പോലെ  ഗൗരവസ്വഭാവമുള്ള ഒരു രോഗമായാണ് ആഗോളതലത്തിൽ ഇന്നു പ്രമേഹത്തെ കണക്കാക്കുന്നത്. മറ്റു സംസ്ഥാനങ്ങളിൽ നിന്നു വ്യത്യസ്തമായി, കേരളത്തിൽ പ്രമേഹരോഗികളുടെ എണ്ണം വളരെ കൂടുതലാണ്. ജീവിത ശൈലിയിൽ   മാറ്റങ്ങൾ  വരുത്തി പ്രമേഹത്തെ പരമാവധി ഒഴിവാക്കാം. അതുപോലെ  ഈ മഹാമാരിയെ ചികിത്സിച്ചു നിയന്ത്രണവിധേയമാക്കുന്നതിലും  നമ്മൾ ദയനീയമായി പരാജയപ്പെട്ടുകൊണ്ടിരിക്കുകയാണ്.
പ്രമേഹ ചികിത്സയുടെ വിജയം നിർണയിക്കുന്ന മൂന്ന് പ്രധാന അളവുകോലുകൾ രക്തത്തിലെ പഞ്ചസാര, രക്തസമ്മർദം, രക്തത്തിലെ കൊഴുപ്പ്  എന്നിവയാണ്. കേരളത്തിൽ ചികിത്സ ലഭിച്ചു കൊണ്ടിരിക്കുന്ന 76 ശതമാനം രോഗികളിലും ഇവ മൂന്നും നിയന്ത്രണവിധേയമല്ല എന്നാണ് ചില പഠനങ്ങളിൽ കണ്ടെത്തിയിട്ടുള്ളത്.

## വിദ്യാഭ്യാസമാണ് പരമപ്രധാനം
**പ്രമേഹ വിദ്യാഭ്യാസവും പ്രതിരോധവും**  എന്ന വിഷയമാണ്, 2009  മുതൽ 5 വർഷത്തേക്ക് എല്ലാ ലോക പ്രമേഹദിനങ്ങളിലും പ്രചരിപ്പിക്കാനും  തുടർനടപടികൾക്കുമായി ഇന്റർനാഷണൽ ഡയബറ്റിസ് ഫെഡറേഷൻ തെരഞ്ഞെടുത്തിരിക്കുന്നത.

## പുറത്തേക്കുള്ള കണ്ണികൾ
* World Diabetes Day – Official website
* International Diabetes Federation – Official website
* World Diabetes Day: Global Events Roundup
* World Diabetes Day - Diabetes.co.uk: How World Diabetes Day is celebrated

വർഗ്ഗം:വിശേഷദിനങ്ങൾ
വർഗ്ഗം:നവംബർ 14
വർഗ്ഗം:ആരോഗ്യ ബോധവൽക്കരണ ദിനങ്ങൾ
അൻവർ ഇബ്രാഹിം

മുൻ മലേഷ്യൻ ഉപപ്രധാനമന്ത്രിയും ഇപ്പോഴത്തെ പ്രതിപക്ഷ നേതാവുമാണ് **അൻവർ ഇബ്രാഹിം** 1947ആഗസ്റ്റ് 10ന് മലേഷ്യയിലെ പെനാംഗിന് സമീപം ബുക്കിറ്റ് മെർത്തജം എന്ന സ്ഥലത്ത് ജനിച്ചു.പിതാവ് പാർലമെന്റിലും, മിലിട്ടറി കൗൺസിലിലും അംഗമായിരുന്ന ഹാജി ഇബ്രാഹിം.
1998 വരെ മഹാതീർ മുഹമ്മദിന് കീഴിൽ മലേഷയിലെ ഉപ പ്രധാനമന്ത്രിയായിരുന്ന അൻവർ ഇബ്രാഹിം പിന്നീട് അഴിമതിക്കേസിൽ 1999ൽ അറസ്റ്റിലായി 6 വർഷം ജയിൽശിക്ഷ അനുഭവിച്ചു.പിന്നീട് 2000 ൽ സ്വവർഗ്ഗ ബാല പീഡനതതിന് അദ്ദേഹത്തെ അറസ്റ്റ് ചെയ്ത് ജയിലിലടച്ചെങ്കിലും 2004ൽ മലേഷ്യൻ ഫെഡറൽ കോടതി അദ്ദേഹം കുറ്റക്കാരനല്ലെന്നു കണ്ടെത്തി വെറുതെ വിട്ടു. 2008 ൽ നടന്ന തെരെഞ്ഞെടുപ്പിൽ മലേഷ്യയിലെ വിവിധ ന്യൂനപക്ഷ വിഭാഗങ്ങളുൾപ്പെടെയുള്ളവരുടെ മുന്നണിയുണ്ടാക്കി മൽസരിച്ചെങ്കിലും ഭരണം ലഭിച്ചില്ല.ഇപ്പോൾ മലേഷ്യയിലെ  പ്രതിപക്ഷ നേതാവാണ്.
## അവലംബം

*

*

*

*

### പുറത്തേക്കുള്ള കണ്ണികൾ
*   Profile: Anwar Ibrahim
*Interview with Anwar Ibrahim: "We Face a Deficit of Democracy in Malaysia" 

### ഹോം പേജ്
*Anwar Ibrahim Home Page
*Anwar Ibrahim Blog

വർഗ്ഗം:1947-ൽ ജനിച്ചവർ

വർഗ്ഗം:ഓഗസ്റ്റ് 10-ന് ജനിച്ചവർ

വർഗ്ഗം:മലേഷ്യൻ രാഷ്ട്രീയ പ്രവർത്തകർ
ഐക്കുന്ന് പാണ്ഡവഗിരി ദേവീക്ഷേത്രം, വെങ്ങിണിശ്ശേരി

പരശുരാമൻ പ്രതിഷ്ഠിച്ച  നൂറ്റെട്ട് ദുർഗ്ഗാലയങ്ങളിലൊന്നാണിത്     ദ്വാപരയുഗത്തിൽ പാണ്ഡവന്മാർ 
 വനവാസക്കാലത്ത് ഇവിടെ പ്രദേശത്ത് വരികയും കുറേനാൾ വസിക്കുകയും ചെയ്തു . തുടർന്ന് പാഞ്ചാലി ഇവിടെ  കുരുക്ഷേത്രയുദ്ധത്തിൽ ഭർത്തൃവിജയത്തിനുവേണ്ടി നെടുംമാംഗല്ല്യം നേടാൻ വേണ്ടി ഇവിടെ കുറേനാൾ ഇവിടെ തപസ്സനുഷ്ടിക്കുകയും ചെയ്തു 
 ഏറെ നാളത്തെ തപസ്സിനൊടുവിൽ   പാഞ്ചാലിയുടെ മുമ്പിൽ പ്രത്യക്ഷപ്പെട്ട ദുർഗ്ഗ ദേവി പാഞ്ചാലിക്കും പഞ്ചപാണ്ഡവർക്കും ദർശനം നൽകി
കുരുക്ഷേത്രയുദ്ധത്തിൽ നെടുംമാംഗല്ല്യം നേടാനുള്ള അനുഗ്രഹങ്ങളും നൽകി. തുടർന്ന് ദേവി പാണ്ഡവർക്ക് ചതുർബാഹുവായ ദേവി വിഗ്രഹം കൊടുക്കുകയും തുടർന്ന് അവിടെ പാണ്ഡവർ ക്ഷേത്രം നിർമ്മിക്കുകയും ഭീമസേനൻ ദേവിവിഗ്രഹം പ്രതിഷ്ഠിക്കുകയും ചെയ്തു. പാണ്ഡവർക്ക് ദർശനം നൽകിയ
ദുർഗ്ഗാ ദേവിയാണ് ഇവിടെയുള്ളതെന്ന് പറയപ്പെടുന്നു.
 ഇവിടെ വെച്ചാണ് ഭീമസേനൻ ബകനെയും  , കീചകനെയും വധിച്ചതെന്ന് പറയപ്പെടുന്നു. അങ്ങനെ പാണ്ഡവർ  വനവാസക്കാലത്ത് വസിച്ച പർവ്വതമാണ് പിന്നീട്  ഐക്കുന്ന് പാണ്ഡവഗിരി എന്നറിയപ്പെട്ടത്. പാഞ്ചാലി തപസ്സനുഷ്ടിച്ചുവെന്ന് പറയപ്പെടുന്ന ദ്രൗപദി ശില
ഇപ്പോഴും അവിടെ ക്ഷേത്ര കമ്മിറ്റി സംരക്ഷിക്കുന്നുണ്ട്. തൃശ്ശൂർ ജില്ലയിലെ വെങ്ങിണിശ്ശേരി ഗ്രാമപഞ്ചായത്തിലാണ് ഈ ക്ഷേത്രം സ്ഥിതി ചെയ്യുന്നത്.

## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
കുമാരസംഭവം (ചലച്ചിത്രം)

പി സുബ്രഹ്മണ്യം നിർമ്മിച്ച സംവിധാനം ചെയ്ത്   1969 ൽ പുറത്തിറങ്ങിയ ഇന്ത്യൻ മലയാള ചിത്രമാണ് ***കുമാരസംഭവം*** . ജെമിനി ഗണേശൻ,കൊട്ടാരക്കര ശ്രീധരൻ നായർ,തിക്കുറിശ്ശി,ശാരദ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ജി. ദേവരാജൻ ആണ് .    വയലാർ രാമവർമ്മ ,ഒ.എൻ.വി. കുറുപ്പ്എന്നിവർ ഗാനങ്ങൾ എഴുതി. കേരളസംസ്ഥാന അവാർഡ് കരസ്ഥമാക്കിയ മലയാളത്തിലെ ആദ്യത്തെ ചലച്ചിത്രമാണു് **കുമാരസംഭവം**.1969-ലാണു് മികച്ച ചിത്രത്തിനുള്ള പുരസ്കാരം കുമാരസംഭവം എന്ന ചലച്ചിത്രത്തിനു് ലഭിച്ചതു്.  ആണു് സിനിമയുടെ നിർമ്മാതാവു്.

## താരനിര

## ഗാനങ്ങൾ
*വരികൾ:വയലാർ രാമവർമ്മ ഒ.എൻ.വി. കുറുപ്പ്
*ഈണം:  ജി. ദേവരാജൻ

## അവലംബം

## പുറംകണ്ണികൾ

* 

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:ഹിന്ദുപുരാണചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
അൻവാറാ തൈമൂർ

ആസ്സാമിലെ മുൻ മുഖ്യമന്ത്രിയും ഇപ്പോൾ എ.ഐ.സി.സി അംഗവുമാണ് **അൻവാറാ തൈമൂർ**(ജനനം 1936 നവംബർ 24).1980 മുതൽ 1981 വരെയായിരുന്നു അവർ മുഖ്യമന്ത്രിയായിരുന്നത്.1983ൽ 1985 വരെ ആസ്സാമിലെ പൊതുമരാമത്ത് വകുപ്പ് മന്ത്രിയായി.1988ൽ രാജസഭയിലേക്ക് നോമൊനേറ്റ് ചെയ്യപ്പെട്ടു.
## അവലംബം


വർഗ്ഗം:1936-ൽ ജനിച്ചവർ

വർഗ്ഗം:നവംബർ 24-ന് ജനിച്ചവർ

വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ആസാമിലെ മുഖ്യമന്ത്രിമാർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
ജീവിത നൗക

1951 മാർച്ചിൽ പുറത്തിറങ്ങിയ ഒരു മലയാളചലച്ചിത്രമാണു് **ജീവിത നൗക**.  കെ ആന്റ് കെ പ്രൊഡക്ഷൻസ് എന്ന ബാനറിൽ എം കുഞ്ചാക്കോയും, കെ വി കോശിയും ചേർന്ന് നിർമ്മിച്ച ഈ ചിത്രം സംവിധാനം ചെയ്തത്  കെ. വേമ്പു ആണ്. കെ വി കോശിയുടെ കഥയ്ക്ക്  തിരക്കഥയുംസംഭാഷണവും രചിച്ചത് മുതുകുളം രാഘവൻപിള്ളയായിരുന്നു .ഗാനരചന അഭയദേവും സംഗീതസംവിധാനം വി. ദക്ഷിണാമൂർത്തിയും ആയിരുന്നു. തിരുച്ചി ലോകനാഥൻ , പി ലീല, കവിയൂർ രേവമ്മ, മെഹബൂബ്, ചന്ദ്രിക, സുന്ദരം എന്നിവരായിരുന്നു ഗായകർ. ഛായാഗ്രാഹണം ബാലസുബ്രഹ്മണ്യവും എഡിറ്റിംഗ്  കെ.ഡി. ജോർജും നിർവ്വഹിച്ചു.

മലയാളത്തിലെ 12-ആമത്തെ ചിത്രമായ "ജീവിതനൗക" അതുവരെ മലയാള സിനിമയിൽ ഉണ്ടായിരുന്ന റെക്കോഡുകൾ ഭേദിച്ചു.  തിരുവനന്തപുരത്ത് മാത്രമായി 284 ദിവസം തുടർച്ചയായി പ്രദർശിപ്പിച്ചു. പിന്നീട് തമിഴ്, തെലുങ്ക്, കന്നഡ ഭാഷകളിലായി ഡബ്ബ് ചെയ്തു. അന്യഭാഷകളിൽ മൊഴിമാറ്റപ്പെടുന്ന ആദ്യ മലയാളചിത്രവും "ജീവിതനൗക"തന്നെ.

## ഇതിവൃത്തം
സോമന്റെയും ലക്ഷ്മിയുടെയും പ്രണയവും വിരഹവും പുനഃസമാഗമവുമാണ് *ജീവിതനൗക*യുടെ പ്രമേയം . പണക്കാരായ സഹോദരങ്ങളിലെ  ഇളയവനായ സോമൻ താരതമ്യേനെ ദരിദ്രയായ ലക്ഷ്മിയെ ജീവിതസഖിയാക്കുന്നു. ജ്യേഷ്ഠന്റെ ഭാര്യയുടെ ദുഷ്പ്രവൃത്തികൾ കാരണം സോമൻ ജോലി തേടി വീട്ടിൽ നിന്നിറങ്ങുന്നു. ജ്യേഷ്ഠത്തിയുടെ മർദ്ദനം കാരണം ലക്ഷ്മി കുട്ടികളുമൊത്തു് തറവാടു വിട്ടിറങ്ങുന്നു. ജോലിക്കായി അലഞ്ഞുതിരിയുന്ന സോമന് ഒരു കാറപകടമുണ്ടാകുകയും അതുവഴി സമ്പന്നരായ കാറുടമകൾ അയാൾക്കു് ജോലികൊടുക്കുകയും ചെയ്യുന്നു.  ജോലിയിൽ നിന്നു് കിട്ടുന്ന വരുമാനം തറവാട്ടിലേക്കയക്കുമ്പോൾ അതു് കള്ളത്തരത്തിൽ ജ്യേഷ്ഠന്റെ ഭാര്യ കരസ്തമാക്കുന്നു. നാളുകൾക്കു ശേഷം തിരിച്ചെത്തുന്ന സോമൻ ഭാര്യയെയും മക്കളെയും തേടിയലയുകയും കണ്ടെത്തുകയും ചെയ്യുന്നു.

## അഭിനേതാക്കൾ
*തിക്കുറിശ്ശി സുകുമാരൻ നായർ - സോമൻ 
*സെബാസ്റ്റ്യൻ കുഞ്ഞുകുഞ്ഞുഭാഗവതർ - സോമന്റെ സഹോദരൻ
*ബി.എസ്. സരോജ - ലക്ഷ്മി
*മുതുകുളം രാഘവൻപിള്ള 
*എസ്.പി. പിള്ള - ശങ്കു
*നാണുക്കുട്ടൻ - സമീന്ദാർ 
*മാത്തപ്പൻ
*പങ്കജവല്ലി - ജാനു
*ചെങ്ങൂർ ജാനകി
*ഗുരുഗോപിനാഥ്
*ബേബിഗിരിജ
*ആദിമൂലം - കണിയാൻ

## ഗാനങ്ങൾ
**വരൂ നായികേ*
**ആനത്തലയോളം വെണ്ണ*
**തോർന്നീടുമോ കണ്ണീർ*
*അകാല ആരും കൈ വിടും നീ താനെ നിൻ സഹായം (മെഹ്ബൂബ് ബായി യുടെ ആദ്യ സിനിമ ഗാനം ) 

## അവലംബം

വർഗ്ഗം:1951-ൽ പുറത്തിറങ്ങിയ മലയാളചലച്ചിത്രങ്ങൾ‎
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി.ബി. മണി ഛായാഗ്രഹണം ചെയ്ത ചലച്ചിത്രങ്ങൾ
പള്ളിവാസൽ ജലവൈദ്യുതപദ്ധതി

കേരളത്തിലെ ആദ്യത്തെ ജലവൈദ്യുത പദ്ധതിയാണ് **പള്ളിവാസൽ ജലവൈദ്യുത പദ്ധതി**,. രണ്ട് ഘട്ടങ്ങളിലായി ആണ് ഇത്  പൂർത്തിയാക്കിയത് . ആദ്യ ഘട്ടത്തിൽ ഒരു റൺ ഓഫ് റിവർ  സ്കീം ആയാണ്  ആരംഭിച്ചത്.  4.5 മെഗാവാട്ട്  ശേഷിയുള്ള മൂന്ന് ടർബൈനുകൾ .  ആദ്യ യൂണിറ്റ് 19.03.1940 ന് കമ്മീഷൻ ചെയ്തു. 2-2-1941 ന് രണ്ടാമത്തെ യൂണിറ്റും 19-2-1942 ന് മൂന്നാമത്തെ യൂണിറ്റും കമ്മീഷൻ ചെയ്തു. തിരുവിതാംകൂർ ദിവാനായിരുന്ന സി. പി. രാമസ്വാമി അയ്യർ  പള്ളിവാസൽ പവർഹൗസിന്റെ ഉത്‌ഘാടനം  19-3-1940 നു നിർവഹിച്ചു.വെള്ളം ഡൈവേർട്ട് ചെയ്തു കൊണ്ട് പോകുവാൻ വേണ്ടി മൂന്നാറിൽ പെരിയാറിന്റെ പോഷകനദിയായ  മുതിരപ്പുഴയിൽ   1944 ൽ  രാമസ്വാമി അയ്യർ ഹെഡ് വർക്സ് അണക്കെട്ട്  നിർമിച്ചു . 1950 ൽ  വാട്ടർ ചക്രങ്ങൾ മാറ്റിക്കൊണ്ട് 4.5 മെഗാവാട്ട് ശേഷിയിൽ നിന്ന് 5  മെഗാവാട്ടായി ഉയർത്തി.പദ്ധതിയുടെ ആദ്യ ഘട്ടത്തിൽ 5 മെഗാവാട്ട് ശേഷിയുള്ള മൂന്നു യൂണിറ്റുകളും പൂർത്തിയാക്കി15 മെഗാവാട്ട് ശേഷി കൈവരിച്ചു .രണ്ടാം ഘട്ടത്തിൽ 7.5 മെഗാവാട്ട് ശേഷിയുള്ള മൂന്ന് ടർബൈനുകളും ജലസംഭരണത്തിനായി  കുണ്ടള അണക്കെട്ടും മാട്ടുപ്പെട്ടി അണക്കെട്ടും നിർമിച്ചു കൊണ്ട് പദ്ധതിയുടെ സ്ഥാപിത ശേഷി 37 . 5 മെഗാവാട്ട് സ്ഥാപിത ശേഷി  കൈവരിച്ചു

ഇടുക്കി ജില്ലയിലെ മൂന്നാറിൽ പള്ളിവാസൽ ഗ്രാമപഞ്ചായത്തിൽ ചിത്തിരപുരത്താണ് പദ്ധതിയിലെ പവർ ഹൗസ് നിർമിച്ചിട്ടുള്ളത് , .

മൂന്നാർ ഹെഡ്‍വർക്സ് (സർ സി പി  രാമസ്വാമി അയ്യർ ഹെഡ് വർക്സ് ) അണക്കെട്ടാണ് പള്ളിവാസലിലേക്കുള്ള ജലത്തിന്റെ അളവ് നിയന്ത്രിക്കുന്നത്. ഇവിടെ നിന്നും ടണൽ (പെൻസ്റ്റോക്ക് പൈപ്പുകൾ )വഴി പവർഹൗസിലേക്ക് ജലം എത്തിക്കുന്നു.പദ്ധതിയിൽ 2 ജലസംഭരണികളും 2 അണക്കെട്ടുകളും ഒരു ഡൈവേർഷൻ അണക്കെട്ടും  ഒരു പവർ ഹൗസും ഉൾപ്പെടുന്നു.കേരള സ്റ്റേറ്റ് ഇലക്ട്രിസിറ്റി ബോർഡിന്റെ ഉടമസ്ഥതയിലാണ് ഈ പദ്ധതി.
## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
* പള്ളിവാസൽ പവർ ഹൗസ്
* കുണ്ടള (കുണ്ടള ജലസംഭരണി )
* മാട്ടുപ്പെട്ടി(മാട്ടുപ്പെട്ടി ജലസംഭരണി )
* മൂന്നാർ ഹെഡ്‍വർക്സ് ( മൂന്നാർ ഹെഡ്‍വർക്സ് ജലസംഭരണി )

## വൈദ്യുതി ഉത്പാദനം
പള്ളിവാസൽ ജലവൈദ്യുതപദ്ധതി യിൽ 5 മെഗാവാട്ടിന്റെ 3 ടർബൈനുകളും (PELTON TYPE- Escherwyss Switzerland) , 7.5 മെഗാവാട്ടിന്റെ 3 ടർബൈനുകളും (PELTON TYPE- Boving UK)  ഉപയോഗിച്ച്  37.5 മെഗാവാട്ട്   വൈദ്യുതി ഉത്പാദിപ്പിക്കുന്നു . ആദ്യ മൂന്നു യൂണിറ്റിന്റെ ജനറേറ്റർ Brown Boveri Switzerland യും രണ്ടാമത്തെ  മൂന്നു യൂണിറ്റിന്റെ ജനറേറ്റർ  BTH UK യും  ആണ്  ജനറേറ്റർ. വാർഷിക ഉൽപ്പാദനം 284   MU ആണ്. 19.03.1940   ന് ആദ്യ യൂണിറ്റ്  കമ്മീഷൻ ചെയ്തു. 2002 ൽ  നവീകരണം നടത്തി.  

## നവീകരണം
 

## വൈദ്യുതി വിതരണം

പള്ളിവാസൽ പവർഹൗസിൽ നിന്നും ആനയിറങ്കൽ ഫീഡറിൽ വൈദ്യുതി എത്തിച്ചാണ് വിതരണം നടത്തുന്നത്. ഇവിടെ നിന്നുമുള്ള വൈദ്യുതി ജില്ലയിലെ തന്നെ ബൈസൺ വാലി, ചിന്നക്കനാൽ, ശാന്തൻപാറ, രാജകുമാരി, സേനാപതി ഗ്രാമപ്പഞ്ചായത്തുകളിൽ പൂർണമായും പള്ളിവാസൽ, വെള്ളത്തൂവൽ, രാജാക്കാട് ഗ്രാമപ്പഞ്ചായത്തുകളിൽ ഭാഗികമായും വിതരണം ചെയ്യുന്നു.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:പെരിയാറിലെ ജലവൈദ്യുതപദ്ധതികൾ
വർഗ്ഗം:കേരളത്തിലെ ജലവൈദ്യുത പവർഹൗസുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
റെയിൽവേ പ്രൊട്ടക്ഷൻ ഫോഴ്സ്

ഇന്ത്യയിലെ പ്രധാന ഗതാഗത മാർഗ്ഗമായ ഇന്ത്യൻ റെയിൽവേയെയും അതിലൂടെയുള്ള യാത്രാ ചരക്ക് ഗതാഗതത്തെയും സംരക്ഷിക്കാനുള്ള വിഭാഗമാണ് **റെയിൽവേ പ്രൊട്ടക്ഷൻ ഫോഴ്സ്**(ആർ.പി.എഫ്.). ഇത് ഒരു അന്വേഷണ  വിഭാഗമല്ല മറിച് റെയിൽവേയുടെ അധീനതയിലുള്ള ആസ്തികൾക്ക് സംരക്ഷണം നൽകുക എന്നതാണ്. ഇന്ത്യൻ റെയിൽവേയുടെ പരിധിയിൽ വരുന്ന സ്ഥലങ്ങളാണ് ആർ.പി.എഫിന്റെ അധികാരപരിധിയിൽ വരുന്നത്. കുറ്റകൃത്യങ്ങൾ സംബന്ധിച്ച പരാതികൾ റെയിൽവേ പ്രൊട്ടക്ഷൻ ഫോഴ്സിന് കിട്ടിയാൽ അതത് സംസ്ഥാന റെയിൽവേ പോലീസിന് കൈമാറുകയാണ് ചെയ്യുക.

## അവലംബം

വർഗ്ഗം:ഇന്ത്യയിലെ അർദ്ധ സൈനികവിഭാഗങ്ങൾ
കേന്ദ്ര വ്യവസായ സുരക്ഷാസേന

ഇന്ത്യയിലെ പ്രധാനപ്പെട്ട  സർക്കാർ സ്ഥാപനങ്ങളുടെയും, വ്യവസായ സ്ഥാപനങ്ങളുടെയും സുരക്ഷക്കായി രൂപീകരിച്ച സായുധ സുരക്ഷാവിഭാഗമാണ് **കേന്ദ്ര വ്യവസായ സുരക്ഷാസേന**(സി.ഐ.എസ്.എഫ്.) (). ലോകത്തിലെ ഏറ്റവും വലിയ സായുധ സുരക്ഷ സേനയാണിത്‌. 1969-ൽ രൂപീകരിച്ച ഈ കേന്ദ്ര വ്യവസായ സുരക്ഷാസേനയിൽ ഇപ്പോൾ 142,526 പേരാണുള്ളത്. 2017 ഏപ്രിലിൽ സർക്കാർ 145,000 മുതൽ 180,000 വരെ ജവാന്മാർക്ക് അനുമതി നൽകി. 

കേന്ദ്ര ആഭ്യന്തര മന്ത്രാലയത്തിൻ കീഴിൽ നേരിട്ട് പ്രവർത്തിക്കുന്ന സേനയുടെ ആസ്ഥാനം ന്യൂഡൽഹിയിലാണ്. ഇന്ത്യയിലുടനീളമുള്ള 300 വ്യാവസായിക യൂണിറ്റുകൾ, സർക്കാർ അടിസ്ഥാന സൗകര്യ പദ്ധതികൾ, സ്ഥാപനങ്ങൾ എന്നിവയ്ക്ക് സിഐഎസ്എഫ് സുരക്ഷ നൽകുന്നു. കേന്ദ്ര പൊതുമേഖലാ സ്ഥാപനങ്ങളുടെ ഉടമസ്ഥതയിലും നിയന്ത്രണത്തിലുമുള്ള വ്യവസായ മേഖലകളായ ആറ്റോമിക് പവർ പ്ലാൻറുകൾ, സ്പേസ് സ്റ്റേഷനുകൾ, മൈനുകൾ, എണ്ണപ്പാടങ്ങൾ, റിഫൈനറികൾ, പ്രധാന തുറമുഖങ്ങൾ, സ്റ്റീൽ പ്ലാന്റ്സ്, ബാരേജുകൾ, ഫെർട്ടിലിസർ യൂണിറ്റുകൾ, വിമാനത്താവളങ്ങൾ, ജലവൈദ്യുത/താപ വൈദ്യുതി നിലയങ്ങൾ, ഇന്ത്യൻ കറൻസി നിർമ്മിക്കുന്ന കേന്ദ്രങ്ങളും സി.ഐ.എസ്.എഫിന്റെ സംരക്ഷണത്തിലാണ്. കൂടാതെ സ്വകാര്യ വ്യവസായങ്ങൾക്കും ഭാരതസർക്കാരിനുള്ള മറ്റ് സംഘടനകൾക്കും കൺസൾട്ടൻസി സി.ഐ.എസ്.എഫ്. സേവനങ്ങൾ നൽകുന്നുണ്ട്.

## ഇതും കാണുക
*കേന്ദ്ര സായുധ പോലീസ് സേനകൾ
*ഇന്ത്യയിലെ നിയമപാലക വിഭാഗങ്ങൾ
## പുറത്തേക്കുള്ള കണ്ണികൾ

* Official website
* Description on globalsecurity.org

## അവലംബം

വർഗ്ഗം:ഇന്ത്യയിലെ അർദ്ധ സൈനികവിഭാഗങ്ങൾ
കുഞ്ചാക്കോ

മലയാളത്തിലെ ഒരു ചലച്ചിത്രനിർമ്മാതാവും സംവിധായകനുമായിരുന്നു **കുഞ്ചാക്കോ.** (English: Kunchacko) (1910 ഫെബ്രുവരി 19 –  1976 ജൂൺ 15). കയർ വ്യവസായി ആയിരുന്ന അദ്ദേഹം 1946-ൽ ചലച്ചിത്രരംഗത്തേക്കു കടന്നു. കേരളത്തിലെ ആദ്യ ചലച്ചിത്ര സ്റ്റുഡിയോ ആയിരുന്ന ഉദയാ സ്റ്റുഡിയോയുടെ സഹ സ്ഥാപകനുമാണ് കുഞ്ചാക്കോ. ചലച്ചിത്രനടനും നിർമ്മാതാവും സംവിധായകനുമായിരുന്ന ബോബൻ കുഞ്ചാക്കോ ഇദ്ദേഹത്തിന്റെ പുത്രനും മലയാളചലച്ചിത്രതാരമായ കുഞ്ചാക്കോ ബോബൻ ചെറുമകനുമാണു്. ആദ്യത്തെ ചിത്രം വെള്ളിനക്ഷത്രം. 75-ലധികം ചിത്രങ്ങൾ നിർമിച്ചു. ജീവിതനൗക, നല്ലതങ്ക, ഉണ്ണിയാർച്ച, പാലാട്ടുകോമൻ എന്നിവ ഇതിൽ പ്രശസ്തങ്ങളാണ്. നിരവധി മലയാളചലച്ചിത്രതാരങ്ങളെ വാർത്തെടുത്തു. ഇദ്ദേഹത്തിന്റെ മറ്റൊരു വ്യവസായ സംരംഭമാണ് എക്‌സൽ ഗ്ലാസ് ഫാക്ടറി.

## സംവിധാനം നിർവഹിച്ച ചിത്രങ്ങൾ
#*[[കണ്ണപ്പനുണ്ണി (ചലച്ചിത്രം)|കണ്ണപ്പനുണ്ണി]]* (1977)
#*[[ചെന്നായ് വളർത്തിയ കുട്ടി]]* (1976)
#*[[മല്ലനും മാതേവനും]]* (1976)
#*[[ചീനവല (ചലച്ചിത്രം)|ചീനവല]]* (1975)
#*[[ധർമ്മക്ഷേത്ര കുരുക്ഷേത്ര]]* (1975)
#*[[മാനിഷാദാ]]* (1975)
#*[[നീലപൊന്മാൻ (മലയാളചലച്ചിത്രം)|നീലപൊന്മാൻ]]* (1975)
#*[[ദുർഗ്ഗ (ചലച്ചിത്രം)|ദുർഗ്ഗ]]* (1974)
#*[[തുമ്പോലാർച്ച (ചലച്ചിത്രം)|തുമ്പോലാർച്ച]]* (1974)
#*[[പാവങ്ങൾ പെണ്ണുങ്ങൾ]]* (1973)
#*[[പൊന്നാപുരം കോട്ട]]* (1973)
#*[[തേനരുവി]]* (1973)
#*[[ആരോമലുണ്ണി (ചലച്ചിത്രം)|ആരോമലുണ്ണി]]* (1972)
#*[[പോസ്റ്റ്മാനെ കാണാനില്ല]]* (1972)
#*[[പഞ്ചവൻ കാട്]]* (1971)
#*[[ദത്തുപുത്രൻ]]* (1970)
#*[[ഒതേനന്റെ മകൻ]]* (1970)
#*[[പേൾവ്യു]]* (1970)
#*[[സൂസി (ചലച്ചിത്രം)|സൂസി]]* (1969)
#*[[കൊടുങ്ങല്ലൂരമ്മ]]* (1968)
#*[[പുന്നപ്ര വയലാർ]]* (1968)
#*[[തിരിച്ചടി]]* (1968)
#*[[കസവുതട്ടം]]* (1967)
#*[[മൈനത്തരുവി കൊലക്കേസ് (മലയാളചലച്ചിത്രം)|മൈനത്തരുവി കൊലക്കേസ്]]* (1967)
#*[[അനാർക്കലി (film)|അനാർക്കലി]]* (1966)
#*[[ജയിൽ (ചലച്ചിത്രം)|ജയിൽ]]* (1966)
#*[[തിലോത്തമ (ചലച്ചിത്രം)|തിലോത്തമ]]* (1966)
#*[[ഇണപ്രാവുകൾ]]* (1965)
#*[[ശകുന്തള (ചലച്ചിത്രം)|ശകുന്തള]]* (1965)
#*[[ആയിഷ (ചലച്ചിത്രം)|ആയിഷ]]* (1964)
#*[[പഴശ്ശിരാജാ (1964-ലെ ചലച്ചിത്രം)|പഴശ്ശിരാജാ]]* (1964)
#*[[കടലമ്മ]]* (1963)
#*[[റെബേക്ക (മലയാളചലച്ചിത്രം)|റെബേക്ക]]* (1963)
#*[[ഭാര്യ (1962-ലെ ചലച്ചിത്രം)|ഭാര്യ]]* (1962)
#*[[പാലാട്ട് കോമൻ (ചലച്ചിത്രം)|പാലാട്ടുകോമൻ]]* (1962)
#*[[കൃഷ്ണ കുചേല]]* (1961)
#*[[ഉണ്ണിയാർച്ച (ചലച്ചിത്രം)|ഉണ്ണിയാർച്ച]]* (1961)
#*[[നീലിസാലി]]* (1960)
#*[[സീത (ചലച്ചിത്രം)|സീത]]* (1960)
#*[[ഉമ്മ (ചലച്ചിത്രം)|ഉമ്മ]]* (1960)

## അവലംബം

## പുറത്തേക്കുള്ള കണ്ണികൾ

വർഗ്ഗം:1912-ൽ ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂലൈ 15-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:ഫെബ്രുവരി 19-ന് ജനിച്ചവർ
ഹ്യൂഗ്

റോമൻ കത്തോലിക്കാ സഭയിലെ ഒരു വിശുദ്ധനാണ് **ഹ്യൂഗ്**.

## ജീവിതരേഖ
ഒരു സൈനികോദ്യോഗസ്ഥനായ ഓഡിലോയുടെ പുത്രനായി ഫ്രാൻസിൽ വലെൻസ് എന്ന പ്രദേശത്ത് പരിശുദ്ധരായ മാതാപിതാക്കന്മാരിൽ നിന്നും 1053-ൽ ഹ്യൂഗ് ജനിച്ചു .പിതാവ് സൈന്യത്തിൽ നിന്നു പോന്നശേഷം അദ്ദേഹം മകന്റെ ഉപദേശപ്രകാരം കാർത്തൂസിയൻ സഭയിൽ പ്രവേശിച്ച് ഏതാണ്ട് നൂറുവയസ്സുവരെ ജീവിക്കുകയുണ്ടായി .അമ്മ സ്വഭവനത്തിൽ പ്രാർത്ഥനയിലും ഉപവാസത്തിലും ദാനധർമ്മത്തിലും ജീവിച്ചു മകന്റെ ശുശ്രൂഷകൾ സ്വീകരിച്ചാണ് ദിവംഗതയായത്.

പണ്ഡിതനും സുന്ദരനും വിനയശാലിയും ദൈവഭക്തനുമായിരുന്ന ഹ്യൂഗ് പേപ്പൽപ്രതിനിധിയുടെ ശ്രദ്ധ ആകർഷിച്ചു .താമസിയാതെ അദ്ദേഹം ഗ്രെനോബിളിലെ മെത്രാനായി തിരഞ്ഞെടുക്കപ്പെടുകയും ഏഴാം ഗ്രിഗോരിയസ് മാർപ്പാപ്പാ റോമിൽവച്ച് അദ്ദേഹത്തെ അഭിഷേചിക്കുകയും ചെയ്തു. റോമയിൽ നിന്നും സ്വന്തം രൂപതയിൽ തിരിച്ചെത്തിയപ്പോൾ അജഗണം അസാന്മാർഗ്ഗികതയിൽ അമർന്നിരിക്കുന്നതായിട്ടാണ് അദ്ദേഹം കണ്ടത് .അവർക്കു കൂദാശ സ്വീകരണത്തിനു വേണ്ട താൽപര്യമില്ലായിരുന്നു .മാത്രമല്ല വേണ്ട യോഗ്യതകൂടാതെ പലരും അവ സ്വീകരിച്ചിരുന്നു .ഉപവാസവും ജാഗരണവും അനുഷ്ഠിച്ചു ദൈവകൃപയ്ക്കായി അദ്ദേഹം തീക്ഷ്ണമായി പ്രാർത്ഥിച്ചു .രണ്ടുകൊല്ലം കഴിഞ്ഞപ്പോഴേക്കും രൂപതയുടെ മുഖഛായ മാറി.

പ്രശസ്തിയെ ഭയന്ന് അദ്ദേഹം മെത്രാൻസ്ഥാനം രഹസ്യമായി രാജീവച്ച് ഓവേണിലെ ബെനഡിക്ടൻ നൊവിഷിയറ്റിൽ പ്രവേശിച്ചു .അവിടെ സകലർക്കും ഈ സന്യാസി ഉത്തമ മാതൃകയായിരുന്നു .ഗ്രിഗോറിയോസ് മാർപ്പാപ്പാ ഇതറിഞ്ഞപ്പോൾ ഉടനടി രൂപതാഭരണം ഏറ്റെടുക്കാൻ ആജ്ഞാപിച്ചു .വീണ്ടും അദ്ദേഹം ഭരണമേറ്റെടുത്തു .അദ്ദേഹമാണ് കാർത്തൂസിയൻ സഭാസ്ഥാപനത്തിനുള്ള സ്ഥലം കൊടുത്തത് .വേദപുസ്തകം വായിക്കുമ്പോഴും പ്രസംഗിക്കുമ്പോഴും കുമ്പസാരം കേൾക്കുമ്പോഴും അദ്ദേഹത്തിന്റെ കണ്ണുനീർ ധാരധാരയായി പ്രവഹിച്ചിരുന്നു .പാപം ചെയ്യാത്ത അങ്ങ് ഞങ്ങളെപ്പോലെ എന്തിനു കരയുന്നുവെന്ന് ഒരനുതാപി ചോദിച്ചപ്പോൾ അദ്ദേഹം പ്രതിവചിച്ചു: "മായാസ്തുതിയും അമിതസ്നേഹവും മതിയല്ലോ ഒരാൾ നശിക്കാൻ .ദൈവകാരുണ്യത്താൽ മാത്രമാണ് നാം രക്ഷപ്പെടുക .ആകയാൽ അതിനു നാം അഭ്യർത്ഥിക്കാതിരിക്കാമോ? " .ദീർഘമായ ഒരു രോഗം അദ്ദേഹത്തിന്റെ ആത്മാവിനെ ഒന്നുകൂടി പവിത്രീകരിച്ചു .വാർദ്ധക്യത്തിൽ ഓർമ്മ നഷ്ടപ്പെട്ടുപോയെങ്കിലും സങ്കീർത്തനങ്ങളും സ്വർഗ്ഗസ്ഥനായ പിതാവേ എന്ന ജപവും ചൊല്ലാൻ അദ്ദേഹത്തിന് കഴിഞ്ഞിരുന്നു .അവ ആവർത്തിച്ചു ചൊല്ലിക്കൊണ്ട് 1132 ഏപ്രിൽ 1-ന് അദ്ദേഹം മരിച്ചു. ഏപ്രിൽ 1-ന് സഭ ഇദ്ദേഹത്തിന്റെ തിരുനാൾ ആചരിക്കുന്നു.

## അവലംബം

വർഗ്ഗം:1053-ൽ ജനിച്ചവർ
വർഗ്ഗം: 1132-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 1-ന് മരിച്ചവർ

വർഗ്ഗം: കത്തോലിക്കാസഭയിലെ വിശുദ്ധർ
കുറ്റിച്ചെടി

കടുപ്പമുള്ള ദാരുകാണ്ഡങ്ങളോടുകൂടിയ സസ്യങ്ങളാണ് **കുറ്റിച്ചെടികൾ**. ഓഷധികളേക്കാൾ ഇവയ്ക്കു വലിപ്പം കൂടുതലും മരങ്ങളേക്കാൾ വലിപ്പം കുറവുമായിരിക്കും. ഇവ ദീർഘനാൾ ജീവിയ്ക്കുന്നവയാണ്. ഇവയുടെ കാണ്ഡം വളരെ ഉയരത്തിലോ, വണ്ണത്തിലോ വളരുന്നില്ല. ശരാശരി ഉയരം 5–6 മീ (15–20 അടി). മണ്ണിനോട് ചേർന്ന് ധാരാളം ശിഖിരങ്ങൾ ഇവയ്ക്ക് കാണാം. അതുകൊണ്ട് തന്നെ ഒരു തായ്ത്തടി പ്രത്യേകമായി കാണുകയില്ല. പകരം ഒട്ടേറെ തണ്ടുകൾ ഒരേ വലിപ്പത്തിൽ വളരുന്നു. ഉദാ: തേയില, കാപ്പി, ചെമ്പരത്തി തുടങ്ങിയവ.

വർഗ്ഗം:കുറ്റിച്ചെടികൾ
ഓഷധി

വളരെ ദുർബലവും നേർത്തതുമായ കാണ്ഡത്തോട് കൂടിയ സസ്യങ്ങളാണ് **ഓഷധികൾ**. കുറ്റിച്ചെടികളേക്കാൾ ഇവ വളരെ ചെറുതായിരിക്കും. ഇവ സാധാരണ പൊക്കത്തിൽ വളരാറില്ല. ചിലവയിൽ കാണ്ഡം മാംസളമായിരിക്കും. വളരെ കുറച്ച് നാൾ മാത്രമേ ഇവയ്ക്ക് ആയുസ്സുള്ളു. മിക്ക ഓഷധി സസ്യങ്ങളും ഒരു വർഷം കൊണ്ടോ ഒരു ഋതുകാലം കൊണ്ടോ ജീവിത ചക്രം പൂർത്തിയാക്കുന്നവയാണ്. പുല്ലു വർഗത്തിൽ പെട്ട സസ്യങ്ങൾ കൂടുതലും ഇത്തരമാണ് . ധാന്യങ്ങളായ നെല്ല് ,ഗോതമ്പ്, റാഗി ഇവയെല്ലാം ഈ ഗണത്തിൽ പെടുന്നു .ഉദാഹരണങ്ങൾ   തുമ്പ, മഷിത്തണ്ട്, വാഴ പയർ ,ബാഴ്സ ,ചീര

വർഗ്ഗം:ഔഷധസസ്യങ്ങൾ
വർഗ്ഗം:സസ്യങ്ങൾ
വർഗ്ഗം:ഓഷധികൾ
ഏറ്റവും വലിയ ഓഷധി വാഴയാണ്